Muncie CS20 CS21 PTO Series kaukauwa taura tani mai na veitabanilotu, Tiki ni PTO & IVolavakarau ni\npto ni cs21 ni cs20 ni muncie2018-09-12T14:52:31-04:00\nCS20 ni Muncie / PTO NI CS21\nNa inaki ni PTO ni isoqoni ni CS20 ni CS21 ni Muncie e e yavutaki tiko na mai na tekinolaji vata me vaka na CS10. E dina 20% Lalai, na CS20-CS21 e se e dua na itavi bibi PTO me baleta na vakaukauwataki na kena na bulataki vakataki snow & kau laivi na tarovi ni waicevata, vakamaqosa & dumps vukei na axle, haulers ni waiwai, refuelers ni waqavuka, dakudra & era sa cata na lori yasana vakavodo, derricks ni digger, kei na gacagaca ni aerial.\nNa PTO ni isoqoni ni CS20-CS21 sa torque tu vua na kena tinadratou mai 200-325 lb.FT. kei na irairai 7 iMamaroroi ni totolo ratios. Na ivakatagedegede cecere duadua totolo ratio CS20-CS21, sa vanua vinaka ni ivolakerekere ni lori ni sala me rawati kina na tubu cake na drodro mai lalai displacement hydraulic pumps ena totolo ni idini lailai. Sa vakarautaki tu ena 11 veiqaravi duidui ni mataqali ni moto ka oka kina na ivakatagedegede 1-1/4″ na iwavoki, SAE “B” e dua vei rau 2 bolt walega se na veisoqosoqo 2 & 4 bolt, SAE “E DUA” 2 bolt, SAE “B-B” 2 & 4 bolt, ka na sega tudei 4 bolt “LAKO” na digidigi. E oka kina na tale eso na digidigi ni moto ni veiqaravi e dua 1410 na mataqali itokani flange, na VOQA 100 itokani flange kei na VOQA 5462 hydraulic na ulunivanua. Era na hydraulic ni flanges 3600 rotatable vata kei na vica vata na itutu ni davoraki.\nSa vakarautaki tu me vakarautaka na veiqaravi moto veivanua cecere se lailai ena yasa ruarua ni na taranisimisani na rua na ituvatuva veicurumaki ni veivakavaletaki. Oqo e vakaduri rawarawa ka vinaka cake ni ganita nikua na vakatabakiduataki na chassis loma. Na iVakadewa ni CS21 sa dua na gacagaca ni solenoid vaka dauvolavola tiko kina e dua na tabanilotu compact vakalevu cake.\nVa ulunivanua vakayawa veiqaravi se na moto ena ruarua keyed kei na flange na mataqali.\nVersatility ni vakasava tani vakayawa na ipamu.\nS.A.E. “E DUA”, “B”, “BB”, ka na VOQA 5462 Ulunivanua vakadodonu na ipamu ni digidigi.\nRauta na kilai levu duadua na pumps.\nFlanges ni rotatable na ulunivanua vakadodonu.\nVakatara na ipamu me na toka kina na yalayala e cake ni vagalalataki.\nSalavata kei na Extensions ni moto ni PTO ni transmissions ni Allison.\nSa toso na ulunivanua pamutaka ki na imuri ni na taranisimisani me vagalalataki ni levu na ipamu.\nPatented Muncie warataka dovia.\nTarovi na cowiri ni moto ena “TANI” ivakarau.\nRua na ituvatuva ni soqoni.\nVakatara na PTO me dauvolavola moto cecere se lailai ena yasa ruarua ni na taranisimisani.\nCS20 ni Muncie / CS21 Tikidua ni isoqoni\nCS20 ni Muncie / CS21 Vakamatailalai ni tiki\nCS20 ni Muncie / CS21 Ivolavakarau ni veiqaravi ni isoqoni ni\nCS20 ni Muncie / CS21 Ivolavakarau ni vakaduri\nCS20 ni Muncie – CS21 Itaratara ni isoqoni\nDodonu me veidonui toka na bibi 52 lbs. (23.59 Kg.)\nO Max Torque Me 325 lb. FT.


Vakasamataka Tiko ga Vakatitobu na Veika Vakayalo | Vulici\nNa Vale ni Vakatawa (iTabataba e Vulici) | Okotova 2015\nWILIKA ENA VOSA Acholi Albanian American Sign Language Amharic Arabic Argentinean Sign Language Armenian Armenian (West) Aymara Azerbaijani Azerbaijani (Cyrillic) Baoule Batak (Toba) Bengali Bicol Bislama Brazilian Sign Language Bulgarian Catalan Cebuano Chichewa Chilean Sign Language Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chinese Sign Language Chitonga (Malawi) Chitumbuka Chiyao Chokwe Chuvash Colombian Sign Language Croatian Czech Danish Drehu Dutch Efik English Estonian Finnish Finnish Sign Language French Georgian German Greek Guarani Gujarati Gun Haitian Creole Hausa Hebrew Hiligaynon Hindi Hiri Motu Hungarian Icelandic Igbo Iloko Indonesian Isoko Italian Italian Sign Language Japanese Japanese Sign Language Javanese Kannada Kazakh Kikamba Kikuyu Kinyarwanda Kirghiz Kiribati Kirundi Kisi Korean Korean Sign Language Krio Latvian Lhukonzo Lithuanian Luganda Luo Macedonian Malagasy Malay Malayalam Marathi Maya Mexican Sign Language Mixe (North Central) Mongolian Moore Ndebele (Zimbabwe) Nepali Norwegian Oromo Ossetian Pangasinan Papiamento (Aruba) Papiamento (Curaçao) Persian Peruvian Sign Language Polish Portuguese (Brazil) Punjabi Quechua (Bolivia) Quichua (Imbabura) Romanian Runyankore Russian Russian Sign Language Samoan Sango Serbian (Cyrillic) Serbian (Roman) Seychelles Creole Shona Sidama Sinhala Slovak Slovenian Solomon Islands Pidgin Spanish Spanish Sign Language Sranantongo Swahili Swedish Tagalog Tajiki Tamil Tatar Telugu Tetun Dili Thai Tigrinya Tiv Tok Pisin Turkish Turkmen Turkmen (Cyrillic) Tuvaluan Tzotzil Ukrainian Urdu Uzbek Vietnamese Wallisian Waray-Waray Wolaita Yoruba Zande Zapotec (Isthmus) Zimbabwe Sign Language vakaViti\nVakasamataka Tiko ga Vakatitobu na Veika Vakayalo\n“Vakasamataka vakabibi na ka kece qo, me tara sara na lomamu, mera raica na tamata kece na nomu toso.”—1 TIM. 4:15.\nSERE: 57, 52\nNa cava na vakasama vakatitobu?\nNa cava eso na ka vinaka eda rawa ni vakasamataka vakatitobu?\nNa cava na yaga ni noda vakasamataka vakatitobu e veisiga na iVolatabu?\n1, 2. E duatani vakacava na noda mona?\nE YAGA vakalevu na vosa, ni rawa nida wilika, vola, vosataka, rawa nida kila na ka e cavuti. E rawa tale ga nida masu, da qai sere ena vakacaucau vei Jiova. Na ka kece qori e vakaitavi kina na noda mona, kei na nodra cakacaka vata na nave. Era se vaqaqa tiko ga qori nikua na sainitisi. Ni vakasakiti na noda mona, e rawa kina nida vulica na vosa. E tukuna e dua na daunivosa: “Nodra rawa ni vulica na gonelailai e dua na vosa, qori na ka eda kilai kina na [tamata].”\n2 E isolisoli ni Kalou noda rawa ni vulica e dua na vosa. (Same 139:14; Vkta. 4:11) E tiko e dua tale na ka e duatani kina noda mona. Eda duidui vei ira na manumanu, nida buli meda “ucuya na Kalou.” E soli vei keda na galala ni vakatulewa, da qai rawa ni vakayagataka na vosa meda vakacaucautaki Jiova kina.—Vkte. 1:27.\n3. Na isolisoli totoka cava e vakarautaka o Jiova meda vuku kina?\n3 Ke da via rokovi koya a bulia na vosa, e vakarautaka gona na Kalou na isolisoli totoka na iVolatabu. E tabaki taucoko se vakatikina ena 2,800 vakacaca na vosa. Nida vakasamataka vakatitobu na ka e tukuna na iVolatabu, eda na vakatawana ena noda vakasama na rai ni Kalou. (Same 40:5; 92:5; 139:17) Io, sa rawa nida vakasamataka vakatitobu na ka e rawa ni ‘vakavukui keda me rawa kina nida vakabulai.’—Wilika 2 Timoci 3:14-17.\n4. Na cava na vakasama vakatitobu? Na taro cava eda na dikeva tiko?\n4 Na vakasama vakatitobu e kena ibalebale na noda vagolea vakatabakidua noda vakanananu ina dua na ka, e vinaka se ca. (Same 77:12; Vkai. 24:1, 2) Na rua na ulutaga vinaka duadua meda dau vakasamataka vakatitobu, oya na veika me baleta na Kalou o Jiova kei na Luvena o Jisu Karisito. (Joni 17:3) De dua eda na vaqaqa se veisemati vakacava na wiliwili kei na vakasama vakatitobu? Na cava e rawa nida vakasamataka vakatitobu, kei na cava meda cakava meda dau marautaka kina?\nVAKADEITAKA ME YAGA NOMU VULI\n5, 6. Na cava meda cakava meda vakasama kina vakavinaka da qai nanuma na ka eda wilika?\n5 E vakasakiti na ka e dau cakava na noda mona, ke sega mada ga nida vakayagataka kina noda vakasama. Kena ivakaraitaki, nida cegu, taubale, vodo basikeli, se taipa. Ena so na gauna, e okati tale ga kina na wiliwili. E bibi gona meda kauaitaka na ibalebale ni ka eda wilika. Nida sa yacova na iotioti ni parakaravu se ni bera nida tekivu ena dua na ulutaga lailai, ena vinaka meda cegu vakalailai meda vakasamataka na ka eda sa qai wilika, me vakadeitaki kina ni sa donu na ka eda kila. Ia eso na ka e rawa ni vakalatilati qai vakavuna me ciri yawa noda vakasama, lai sega kina ni yaga noda wiliwili. Na cava e rawa ni caka me kua kina ni yaco qori?\n6 Era dikeva na sainitisi ni rawarawa meda nanuma e dua na vosa ke rogo na ka eda wilika. E kila vinaka qori o koya e bulia noda mona. Oya na vuna e vakaroti Josua kina me wilika “toka e ra” na ivola ni Lawa. (Wilika Josua 1:8.) Eda na vakadinata ni gauna eda wilika kina vakamalua na iVolatabu se wilika e ra, ena kasa ena noda vakasama. Ena vukei keda tale ga qori meda kauaitaka na ka eda dau wilika.\n7. Na gauna vinaka cava meda vakasamataka kina vakatitobu na Vosa ni Kalou? (Raica na imatai ni iyaloyalo.)\n7 Nida wiliwili, de dua ena sega nida solia kece kina noda igu, ia ena vinakati kina meda vakasamataka matua. Oya na vuna e dau rawarawa kina ina noda mona ivalavala ca me vakasamataka eso tale na ka e sega soti ni bibi. Na gauna vinaka duadua meda vakasama vakatitobu kina na gauna ni vakacegu, e vanua vakanomodi qai sega ni dua na ka me vakalatilati. E gauna vinaka vua na daunisame me vakasama vakatitobu ena bogi ena nona imocemoce. (Same 63:6) E uasivi na vakasama i Jisu, ia e kila ni yaga vakalevu me tiko ena dua na vanua vakanomodi me vakasama vakatitobu qai masu.—Luke 6:12.\nVEIKA VINAKA MEDA VAKASAMATAKA VAKATITOBU\n8. (a) Na cava tale meda vakasamataka vakatitobu? (b) E raica vakacava o Jiova na gauna eda vakayagataka meda tukuni koya kina?\n8 Me ikuri ni noda wili iVolatabu, e tiko eso tale na ka eda rawa ni vakasamataka vakatitobu. Kena ivakaraitaki, nida sarava na veika vakatubuqoroqoro e bulia na Kalou, meda cegu qai vakasama. Qori ena uqeti iko mo vakacaucautaki Jiova ena nona yalovinaka. O na vinakata tale ga mo talaucaka vei ira eso tale. (Same 104:24; Caka. 14:17) Vakacava e kauaitaka o Jiova na noda vakasama vakatitobu, noda masu kei na noda dau tukuni koya? E vakadeitaka vei keda na iVolatabu: “Era veivosaki ena gauna oya o ira na dokai Jiova, o ira yadua kei na nodra itokani, e vakarorogo tiko qai vakatudaliga o Jiova. E volai e matana e dua na ivola ni ivakananumi me baleti ira era dokai Jiova kei ira era vakananuma tiko na yacana.”—Mala. 3:16.\nVakacava o dau vakasamataka vakatitobu na ituvaki kei na ka era gadreva na nomu vuli iVolatabu? (Raica na parakaravu 9)\n9. (a) Na cava e tukuna o Paula me vakasamataka vakatitobu o Timoci? (b) Eda na muria vakacava na ivakasala i Paula nida vakavakarau ina cakacaka vakaitalatala?\n9 E tukuna na yapositolo o Paula vei Timoci me “vakasamataka vakabibi” na sala e rawa ni tarai ira kina eso na nona vosa, ivalavala, kei na nona ivakavuvuli. (Wilika 1 Timoci 4:12-16.) Me vakataki Timoci, dua na ka na levu ni itavi vakayalo meda vakasamataka. Kena ivakaraitaki, nida vakavakarau tiko ena caka vuli iVolatabu, e bibi meda vakasama vakatitobu. Nida vakasamataka tiko e dua na gonevuli, de dua eda na nanuma e dua na taro vakavure vakasama se dua na vosa vakatautauvata me vukei koya me toso vakayalo. E veivakabulabulataki na gauna ni vakavakarau va qori, ni na vaqaqacotaka noda vakabauta, ena bulabula qai mana noda caka vuli. Eda na vakarautaka tale ga na lomada nida gole ina cakacaka vakavunau. (Wilika Esera 7:10.) Nida wilika e dua na wase ni iVolatabu na Cakacaka, ena “vakacaudreva me vaka na buka” na noda gugumatua ena cakacaka vakaitalatala. Nida vakasamataka vakatitobu na tikinivolatabu eda na via vakayagataka kei na ivola eda na solia, ena vukei keda meda qarava vinaka noda itavi dokai. (2 Tim. 1:6) Vakasamataki ira ena yalava, kei na ka era na taleitaka mera rogoca. Na vakavakarau va qori eda na maqosa kina ni vakayagataka na iVolatabu ena vunau.—1 Kor. 2:4.\n10. Na cava eso tale na ka vinaka eda rawa ni vakasamataka vakatitobu?\n10 Vakacava o dau vakavola eso na ka o rogoca ena ivunau, soqo ni tabacakacaka kei na soqo ni veiwasewase? Nida lesuva na ka eda vakavola, qori e gauna vinaka meda vakasamataka vakatitobu na ka eda vulica ena Vosa ni Kalou kei na nona isoqosoqo. E rawa tale ga nida wilika da qai vakasamataka vakatitobu na ka e dau tabaki e veivula ena Vale ni Vakatawa, na Yadra! kei na kena e dau sevutaki ena soqo ni veiwasewase. Ni o wilika na Yearbook, de dua ena vinaka mo cegu vakalailai ni bera ni o wilika e dua tale na irogo. Ni o cakava qori, o na rawa kina ni vakasamataka na ka o wilika, ena tara tale ga na lomamu. De dua o na via toqarukutaka e dua na vakasama se vakavola eso tale na ka ena tutu ni ivola. Ena veivuke qori ni o vakavakarau tiko ena veisikovi lesu, veivakatawani se dua na nomu itavi ena soqoni. Koya e bibi sara, na noda cegu vakalailai meda vakasamataka vakatitobu na ka eda wilika ena ivola vakaivolatabu, eda sa vakalaiva sara tiko ga me tara na lomada na veika eda wilika da qai vakavinavinakataki Jiova ena veika eda sa vulica.\nVAKASAMATAKA VAKATITOBU E VEISIGA NA VOSA NI KALOU\n11. Na ivola cava ena bibi duadua meda vakasamataka vakatitobu? Na vuna? (Raica tale ga na ivakamacala e ra.)\n11 E bibi duadua meda vakasamataka vakatitobu na iVolatabu. Kaya mada ke o sotava e dua na ituvaki, e sega kina ni vakatarai me tiko nomu iVolatabu. * E se rawa ga ni o vakasamataka vakatitobu na ka sa tiko rawa ena nomu vakasama, me vaka na tikinivolatabu o dau taleitaka kei na qaqa ni noda sere. (Caka. 16:25) Ena rawa ni vukei iko na yalo tabu me vakalesuya mai na nomu vakasama na ka vinaka o sa vulica.—Joni 14:26.\n12. Meda tuvanaka vakacava noda wili iVolatabu?\n12 Meda tuvanaka eso na siga ena loma ni macawa meda wilika qai vakasamataka vakatitobu na iwase ni iVolatabu e dau veivosakitaki ena Koronivuli ni Vuli Vunau. Eso tale na siga e rawa nida vakasamataka vakatitobu na ka e tukuna kei na ka e cakava o Jisu. O na vakadinata ni ivola kilai levu ena iVolatabu na Kosipeli, ni volatukutukutaki kina na bula i Jisu kei na nona cakacaka vakaitalatala. (Roma 10:17; Iper. 12:2; 1 Pita 2:21) Sa tabaki tale ga e dua na ivola e vakamacalataki kina na veitaravi ni ka e yaco ena bula i Jisu. Ena vukei keda vakalevu qori nida wilika tiko na Kosipeli.—Joni 14:6.\nBIBI NI VAKASAMA VAKATITOBU\n13, 14. Na cava e bibi kina meda vakasamataka tiko ga vakatitobu na veika vakayalo? Ena uqeti keda vakacava qori?\n13 Eda na matua vakayalo nida vakasamataka vakatitobu na veika vakayalo. (Iper. 5:14; 6:1) Ke lailai ga na gauna eda vakayagataka meda vakasamataki Jiova kina kei Jisu, ena luluqa noda vakabauta. Sa na rawarawa sara meda ciri da qai yawaka na ka dina. (Iper. 2:1; 3:12) A vakasalataki keda o Jisu meda rogoca se ciqoma na Vosa ni Kalou “ena loma e vinaka,” ke sega, eda na sega ni “taura dei.” Ena rawarawa kina meda ‘vakacalai ena nuiqawaqawa, na iyau, na marau ni bula qo, da qai sega ni vua.’—Luke 8:14, 15.\n14 Bibi gona meda vakasamataka tiko ga vakatitobu na Vosa ni Kalou. Ena uqeti keda qori meda vakavotuya na lagilagi i Jiova kei na nona itovo qoroi. (2 Kor. 3:18) Io, eda rawa ni vulica tiko ga na veika me baleta na Tamada vakalomalagi da qai vakatotomuri koya me tawamudu. Qori e ka dokai duadua.—Dauv. 3:11.\n15, 16. (a) Ena yaga vakacava na noda vakasamataka vakatitobu na veika vakayalo? (b) Na cava ena dredre kina ena so na gauna meda vakasama vakatitobu? Cava meda sasaga tiko ga kina?\n15 Nida vakasamataka tiko ga vakatitobu na veika vakayalo, ena sega ni seavu noda taleitaka na ka dina. Ena uqeti ira na tacida na noda gugumatua, kei ira na tataleitaki ena yalava. Nida vakasamataka vakatitobu na iloloma talei duadua ni Kalou, na isoro ni veivoli i Jisu, ena uqeti keda meda vakamareqeta na noda veiwekani voleka kei na Tamada vakalomalagi o Jiova. (Roma 3:24; Jeme. 4:8) A bala i valeniveivesu me tolu na yabaki e dua na tacida mai Sauca Aferika o Mark ena nona tawaveitovaki, e kaya: “Na vakasama vakatitobu e via tautauvata kei na noda lako ena dua na vanua eda vulagi kina. Na levu ga ni noda vakasamataka vakatitobu na veika vakayalo, na levu tale ga ni ka vou eda na kila me baleti Jiova. Eso na gauna niu yalolailai se lomaleqataka na ka ena yaco ena veisiga se bera mai, au na taura na iVolatabu qai vakasamataka vakatitobu e dua na tikinivolatabu. Au dau vakila ni vakacegui au sara ga.”\n16 Na levu ni ka ni veivakawelei ena gauna qo e rawa ni vakadredretaka noda vakasamataka vakatitobu na veika vakayalo. E tukuna e dua tale na tacida yalodina mai Aferika, o Patrick: “Na noqu vakasama e vaka na katonimeli, e tu kina na veimataqali itukutuku, kena e taleitaki kei na kena e sega, ena vinakati me wasewasei e veisiga. Niu dikeva na ka au dau vakasamataka, au dau raica ni tiko eso na vakanananu ca, au masulaka vei Jiova ni bera niu vakasama vakatitobu. Ena taura toka na gauna meu qai vakasamataka vakatitobu na veika vakayalo, ia au vakila niu volekati Jiova kina. E dolava na noqu vakasama meu kila vinaka na ka dina.” (Same 94:19.) Io, era na vakalougatataki vakalevu o ira era “dikeva vinaka na iVolatabu e veisiga” ra qai vakasamataka vakatitobu na ka era vulica.—Caka. 17:11.\nO NA QARA VAKACAVA NA GAUNA?\n17. Na gauna cava o dau vakasama kina vakatitobu?\n17 Eso era yadra vakamataka mera wili iVolatabu, mera vakasama vakatitobu ra qai masu. Eso tale era cakava qori nira cegu ena vakasigalevu. De dua o na vakadinata ni rawa tale ga ni caka qori ena yakavi bogi se bera ni o moce. Eso era taleitaka mera wilika na iVolatabu ena mataka, ni bera tale ga nira moce. Koya gona, era sa “wilika . . . ena siga kei na bogi,” se wasoma. (Josua 1:8) Na ka ga e bibi, meda volia na gauna eda dau vakayagataka ena ka e sega soti ni bibi meda vakasamataka kina vakatitobu e veisiga na Vosa ni Kalou.—Efeso 5:15, 16.\n18. Na cava e yalataka na iVolatabu ke da vakasamataka vakatitobu e veisiga na Vosa ni Kalou da qai saga meda muria na ka eda vulica?\n18 E dau yalataki ena iVolatabu na veivakalougatataki era na rawata o ira era vakasamataka vakatitobu na ka era vulica ra qai saga mera muria sara. (Wilika Same 1:1-3.) E kaya o Jisu nira na “marau o ira na rogoca na vosa ni Kalou ra qai muria tiko ga.” (Luke 11:28) Koya e bibi sara, noda vakasamataka vakatitobu na Vosa i Jiova e veisiga, ena uqeti keda meda cakava na ka e vakalagilagi kina. Eda na vakila na marau ena gauna qo, eda na rawata tale ga na bula tawamudu ena nona vuravura vou ni yalododonu.—Jeme. 1:25; Vkta. 1:3.\n^ para. 11 Raica na ulutaga “Neitou Sasaga me Keitou Kaukaua Tiko Vakayalo” ena Vale ni Vakatawa, Tiseba 1, 2006.\niMeli iMeli Vakasamataka Tiko ga Vakatitobu na Veika Vakayalo\n‘Vakamareqeti Ira Tale ga na Tagane va Qo’\nO Raica na Liga i Jiova ena Nomu Bula?\n“Ni Vakalevuaka Mada na Neitou Vakabauta”\nITALANOA NI NONA BULA Sega ni Veivutunitaka Nona Vakatulewa ni se Cauravou\nMo Kua ni Vakawelei ena Nomu Qaravi Jiova\nITALANOA NI NONA BULA E Vinaka Vei au na Noqu Toro Voleka Vua na Kalou\n“Na Tamata Yalowai e Vakabauta na Vosa Kece”\nText Sala me download kina na ka e tabaki NA VALE NI VAKATAWA (ITABATABA E VULICI) Okotova 2015\niMeli iMeli NA VALE NI VAKATAWA (ITABATABA E VULICI) Okotova 2015\nNA VALE NI VAKATAWA (ITABATABA E VULICI) Okotova 2015


Era Vakabauta na iVakadinadina i Jiova ni Tiko Vei Ira na Ka Dina | Vulici\nNa Vale ni Vakatawa (iTabataba e Vulici) | Seviteba 2014\nWILIKA ENA VOSA Afrikaans Albanian American Sign Language Amharic Arabic Argentinean Sign Language Armenian Armenian (West) Aymara Azerbaijani Azerbaijani (Cyrillic) Bengali Bicol Bislama Brazilian Sign Language Bulgarian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Cibemba Cinyanja Colombian Sign Language Croatian Czech Dangme Danish Drehu Dutch Efik English Estonian Ewe Finnish French Ga Georgian German Greek Greenlandic Guarani Gujarati Gun Haitian Creole Hebrew Hiligaynon Hindi Hungarian Icelandic Igbo Iloko Indonesian Italian Italian Sign Language Japanese Japanese Sign Language Kannada Kazakh Kikaonde Kikuyu Kiluba Kinyarwanda Kirghiz Kirundi Kisi Kisonge Kongo Korean Korean Sign Language Krio Kwangali Kwanyama Latvian Lingala Lithuanian Luganda Lunda Luo Luvale Macedonian Malagasy Malay Malayalam Maltese Marathi Mauritian Creole Maya Mexican Sign Language Mixe (North Central) Mizo Mongolian Moore Ndebele Ndonga Nepali Ngabere Norwegian Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Polish Portuguese (Brazil) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Imbabura) Rarotongan Romanian Russian Russian Sign Language Samoan Sango Sepedi Serbian (Cyrillic) Serbian (Roman) Sesotho (Lesotho) Setswana Seychelles Creole Shona Silozi Sinhala Slovak Slovenian Spanish Sranantongo Swahili Swahili (Congo) Swati Swedish Tagalog Tajiki Tamil Tatar Telugu Tetun Dili Thai Tigrinya Tiv Tshiluba Tsonga Turkish Turkmen Turkmen (Cyrillic) Tuvaluan Twi Tzotzil Ukrainian Umbundu Urdu Uzbek Venda Vietnamese Wallisian Waray-Waray Wayuunaiki Wolaita Xhosa Yoruba Zande Zulu vakaViti\nNa Cava o Vakabauta Kina ni Tiko Vei Iko na ka Dina?\n“Moni vakadinata kina ni vinaka na inaki ni Kalou, e totoka, qai uasivi.”—ROMA 12:2.\nE tarai ira vakacava e levu na ka era cakava na iVakadinadina i Jiova ena gauna ni ivalu?\nNa cava era vakabauta kina e levu nida lotu vaKarisito dina nira raica wale ga noda cakacaka vakavunau?\n1. Na cava era cakava na italatala ni Lotu ni Veivanua vaKarisito ena gauna ni ivalu?\nVAKACAVA e inaki ni Kalou mera vakaitavi ena ivalu na lotu vaKarisito dina, ra qai vakamatei ira na so tale na matatamata? Qori sara ga na ka era cakava ena 100 na yabaki sa oti o ira era kaya nira lotu vaKarisito. Kena ivakaraitaki, o ira na italatala ni Katolika era veiqaravi ena mataivalu, era dau tokoni ira na sotia kei na vakayagataki ni iyaragi mera valuti kina na lewe ni lotu Katolika ena dua tale na matanitu. Era cakava tale ga qori na italatala ni Lotu Tawase ena iKarua ni iValu Levu.\n2, 3. Na cava era cakava na iVakadinadina i Jiova ena iKarua ni iValu Levu, se ni oti ya? Na vuna?\n2 Ia na cava era cakava na iVakadinadina i Jiova ena gauna ni ivalu? E kilai ena ivolatukutuku nira sega ni dau veitovaki. E yavutaki ena cava na nodra vakatulewa? Ena ivakaraitaki sara ga i Jisu kei na nona veivakavulici. A tukuna o koya: “Na ka qo era na kila kece kina ni dou noqu tisaipeli, ke dou veilomani.” (Joni 13:35) Era muria dei tale ga na ivakasala i Paula ena nona ivola vei ira na lotu vaKarisito e Korinica.—Wilika 2 Korinica 10:3, 4.\n3 O ira gona na lotu vaKarisito dina e vakavulici nodra lewaeloma ena iVolatabu era sega ni dau vulica se vakaitavi ena ivalu. Ena vuku ni nodra tawaveitovaki, era tusaqati kina vakaca e vica vata na udolu na iVakadinadina i Jiova, qori era okati kina na qase, gone, tagane kei na yalewa. Levu era totogitaki ena keba ni veivakararawataki kei na valeniveivesu. E vica na tacida era labati ena nodra veiliutaki na Nazi e Jamani. Era tusaqati vakaca na tacida e Urope, ia era nanuma tiko ga na nodra ilesilesi mera vunautaka na itukutuku vinaka ni Matanitu i Jiova. Era yalodina ni cakava qori e valeniveivesu, keba ni veivakararawataki, kei na vanua era kau vakavesu kina. * Ena 1994, era sega ni vakaitavi na iVakadinadina i Jiova ena labakawa e Rwanda. Ni tawase na vanua makawa o Yugoslavia, era veivaluvaluti ena yasayasa vakaBalkan, ia era sega ni bau vakaitavi na tacida ena vakadavedra qori.\n4. E tarai ira vakacava na vakararai tu noda tawaveitovaki na iVakadinadina i Jiova?\n4 Noda tawaveitovaki, era vakabauta kina e vica vata na udolu mai na veiyasa i vuravura nida lomana dina na Kalou eda lomani ira tale ga na wekada. Io, eda lotu vaKarisito dina na iVakadinadina. Ia e tiko eso tale na basoga ni noda sokalou era vakabauta kina e levu nida lotu vaKarisito dina.\nCAKAKACAKA LEVU DUADUA NI VEIVAKAVULICI\n5. Na veisau cava era muria na tisaipeli i Karisito?\n5 Ni se qai tekivu na cakacaka vakaitalatala i Jisu, a vakabibitaka na kacivaki ni itukutuku vinaka ni Matanitu ni Kalou. A lesia e 12 nona tisaipeli me ratou tauyavutaka na cakacaka qo me roboti vuravura. Oti e vakavulica tale e 70 na tisaipeli. (Luke 6:13; 10:1) Era tuberi mera kauta na itukutuku vinaka vei ira na Jiu. Ia e qai yaco na veisau! Era na vunautaka tale ga na tisaipeli i Jisu na itukutuku vinaka ena veimatanitu sega ni cili. Dua dina na veisau levu qori vei ira na tisaipeli gugumatua era Jiu!—Caka. 1:8.\n6. E kila vakacava o Pita ni sega ni dau veivakaduiduitaki na Kalou?\n6 A talai na yapositolo o Pita ina itikotiko nei Konilio, e kai veimatanitu tawacili. Ni papitaiso o Konilio kei na nona vuvale e qai kila o Pita ni sega ni dau veivakaduiduitaki na Kalou. Sa tete na vakabauta vaKarisito ena yalava vovou, sa rawa nira rogoca ra qai vakabauta na ka dina na veimatanitu. (Caka. 10:9-48) Sa okati gona nikua me yalava na vuravura taucoko.\n7, 8. Na itavi levu cava e qarava na isoqosoqo i Jiova? (Raica na imatai ni iyaloyalo.)\n7 O ira na lesi mera liutaka na cakacaka ena isoqosoqo i Jiova nikua, era gumatua ni vunau ra qai veivakavulici e vuravura. Sa voleka ni walu na milioni na iVakadinadina i Jiova e vuravura era gumatua ni vakatetea na itukutuku i Karisito ena 600 vakacaca na vosa. Ena tubu tiko ga na iwiliwili qori! Eda kilai na iVakadinadina i Jiova ena vunau e veivale, vunau e gaunisala, eso na gauna eda vakayagataka na qiqi se teveli ena veikoro lelevu me vakaraitaki kina na noda ivola vei ira na lewenivanua.\n8 Era vakavulici vinaka e 2,900 vakacaca na dauvakadewa mera vakadewataka na iVolatabu kei na ivola vakaivolatabu. Era sega ni vakadewataka ga na vosa kilai levu, era vakadewataka tale ga e vica na drau na vosa e sega ni kilai levu, ia era vosataka e vica vata na milioni. Kena ivakaraitaki, e Sipeni, vica na milioni era vosataka na vosa vaCatalan e veisiga. Nikua, sa vosataki vakalevu na vosa qo e Andorra, Alicante, Balearic Islands, kei Valencia. Nikua, e tabaka na iVakadinadina i Jiova na ivola vakaivolatabu ena vosa vaCatalan, e vakayacori tale ga na soqoni ena vosa qori ra qai taleitaka dina na lewenivanua.\n9, 10. Eda kila vakacava ni kauaitaka na isoqosoqo i Jiova na nodra bula vakayalo na lewe ni veivanua?\n9 Na ivakarau ni ivakadewa kei na veivakavulici qori e laurai tale ga ena levu na vanua. E dau vosataki e Mexico na vosa vakaSipeni, ia e levu na itaukei era vosataka eso tale na vosa. Kena ivakaraitaki na vosa vakaMaya. E lesia na valenivolavola ni tabana mai Mexico na timi e vakadewataka na vosa qori me ratou tiko sara ga ena vanua e dau vosataki kina, me rawa ni ratou rogoca qai vosataka e veisiga. E dua tale na vosa na Nepali. Qo e dua na vosa e vosataki e Nepal, e 29 vakacaca na milioni na lewena. Rauta ni 120 taucoko na vosa e Nepal, ia e 10 vakacaca ga na milioni na lewenivanua era vosataka na Nepali, levu tale era vakayagataka vagauna. Nikua, sa tabaki tale ga na noda ivola vakaivolatabu ena vosa qori.\n10 Na nodra veitokoni na timi ni vakadewa e veiyasa i vuravura, e vakadinadinataka ni bibi dina ena isoqosoqo i Jiova na vunautaki ni itukutuku vinaka ni Matanitu e vuravura. E veisoliyaki wale kina vei ira na lewenivanua e vica vata na milioni na tikidua, na brochure kei na mekesini ena cakacaka lavotaki qo. E rawati ga ena noda cau, nida muria na ivakasala i Jisu: “E soli wale vei kemudou, dou solia wale tale ga.”—Maciu 10:8.\nVakarautaka tiko na timi ni vakadewa na ivola ena vosa na Low German (Raica na parakaravu 10)\nE yaga e Paraguay na ivola e tabaki ena Low German (Raica na imatai ni iyaloyalo)\n11, 12. Na cava era vakabauta e levu ena vuku ni noda cakacaka vakavunau e veiyasa i vuravura?\n11 Nida qasenivuli qai dauvunau gugumatua, eda vakadeitaka nida sa kunea na ka dina. Qori na vuna eda soli keda kina vakalevu ena kacivaki ni itukutuku vinaka ina veimatanitu kei na veimatatamata. Levu na tacida era bula rawarawa ga, era vulica e dua tale na vosa, vakamatauni ira ena ivakarau ni bula ni dua na vanua mera vakaitavi kina ena cakacaka bibi qo. Na noda cakacaka vakavunau kei na noda veivakavulici e veiyasa i vuravura, e dua tale na vuna era vakabauta kina e levu nida imuri dina i Karisito Jisu.\n12 Eda cakava kece qori na iVakadinadina i Jiova nida vakabauta nida sa kunea na ka dina. Ia na cava eso tale na vuna era vakabauta kina e vica vata na milioni ni tiko vei keda na ka dina?—Wilika Roma 14:17, 18.\nVUNA ERA VAKABAUTA KINA\n13. Na cava era cakava na iVakadinadina i Jiova me savasava tiko ga kina na isoqosoqo?\n13 E yaga vakalevu na ka era tukuna na lotu vaKarisito yalodina ena noda gauna nira vakabauta ni tiko vei keda na ka dina. E tukuna e dua na tacida tagane sa dede nona qaravi Jiova: “Se mani o cei e vakasalataki se vunauci, dua na ka na sasaga e dau caka me savasava tiko ga kina na isoqosoqo i Jiova, me kua ni tauvi duka.” Ia e rawa ni savasava tiko ga vakacava na isoqosoqo i Jiova? Ni muri na ivakatagedegede ena Vosa ni Kalou, kei na ivakarau e kotora o Jisu kei ratou na nona tisaipeli. Ena gauna qo, eso era vakasivoi mai na ivavakoso nira sega ni muria na vakatagedegede ni Kalou. E levu na lotu vaKarisito e savasava qai vinaka tu ga na ivakarau ni nodra bula, era okati kina o ira era veivutunitaka nodra ivakarau ni bula e sega ni vakadonuya o Jiova.—Wilika 1 Korinica 6:9-11.\n14. Na cava era cakava e levu na vakasivoi? E yaga vakacava qori ina ivavakoso?\n14 Vakacava o ira na vakasivoi mai na ivavakoso nira beca na ivakavuvuli vakaivolatabu? E vica vata na udolu era sa veivutunitaka nodra itovo sega ni vaKarisito, ra qai vakalesui tale ina ivavakoso. (Wilika 2 Korinica 2:6-8.) Nida muria na itovo savasava e volai ena iVolatabu, ena savasava na ivavakoso, ena rawa tale ga kina na veinuitaki kei na duavata. O keda na iVakadinadina i Jiova eda sega ni vakataki ira e levu na lotu nikua, nida muria dei na ivakatagedegede vakalou. Qori e vakavuna mera vakabauta kina e levu ni tiko vei keda na ka dina.\n15. Na cava e vakabauta kina e dua na tacida tagane ni tiko vei keda na ka dina?\n15 Na cava era vakabauta kina eso na tacida era sa dede ena dina ni tiko vei keda na ka dina? E kaya e dua na tacida tagane sa yabaki limasagavulu vakacaca: “Niu se itabagone, au kila tiko ni yavutaki noqu vakabauta ena tolu na ka bibi: (1) ni bula dina tiko na Kalou, (2) e vakavuna na volai ni iVolatabu, kei na (3) e vakayagataka qai vakalougatataka tiko na ivavakoso ni iVakadinadina i Jiova nikua. Ni toso tiko noqu vuli au dau saga meu dikeva tale na yavu ni noqu vakabauta, meu raica ni se dei vinaka tiko. Au raica e veiyabaki ni levu tiko ga na ivakadinadina e tokona na yavu kece qori, e vaqaqacotaka na noqu vakabauta, au qai vakadeitaka kina ni tiko vei keda na ka dina.”\n16. Na cava e vakabauta kina e dua na tacida yalewa ni sa kunea na ka dina?\n16 Qo na ka e tukuna e dua na tacida yalewa vakawati e veiqaravi tiko ena itikotiko liu e Niu Yoka me baleta na isoqosoqo i Jiova: “Qo duadua ga na isoqosoqo e kacivaka tiko ena doudou na yaca i Jiova. E dina taucoko qori nida vakasamataka ni voleka ni basika vaka7,000 na yaca ni Kalou ena iVolatabu! Au taleitaka dina na ka e tukuni ena 2 Veigauna 16:9: ‘Ni veiraiyaki na mata i Jiova e vuravura taucoko me vakaraitaka na nona kaukaua vei ira e taucoko vua na lomadra.’” E tomana: “E uqeti au na ka dina meu yalodina tiko ga, me rawa ni vakaraitaka vakarawarawa vei au o Jiova na nona kaukaua. E talei duadua vei au na noqu veiwekani kei Jiova. Au doka tale ga na itavi i Jisu ni vakavulici keda vinaka ena veika me baleta na Kalou, qori e vakaukauataki au.”\n17. Na cava e vakadeitaka e dua na turaga a sega ni vakabauta tu na Kalou? Na vuna?\n17 E kaya e dua na turaga a sega tu ni vakabauta na Kalou: “Niu dikeva na ibulibuli ni Kalou, au kila ni vinakata o koya meda marautaka na bula, ena sega tale ga ni vakatara meda rarawa tu ga. Na nodra itovo tale ga na lewe i vuravura sa qai ca tiko ga, ia e dei tiko ga na nodra vakabauta na tamata i Jiova, nodra yalogu kei na nodra veilomani. E rawa ga qori nikua ena kaukaua ni yalo tabu i Jiova.”—Wilika 1 Pita 4:1-4.\n18. Na cava o nanuma me baleta na ka e tukuna e rua na tacida tagane?\n18 Qo na ka e tukuna e dua tale na tacida sa dede nona qaravi Jiova voli mai me baleta na vuna e vakabauta kina na ka dina eda vunautaka: “Au vakadeitaka ena noqu vuli mai ena veiyabaki sa sivi, ni o ira ga na iVakadinadina i Jiova era gu ni vakatotomuri ira na lotu vaKarisito ena imatai ni senitiuri. Niu gade e veiyasa i vuravura, au raica votu sara ga na noda duavata e vuravura raraba na iVakadinadina i Jiova. Na ka dina ena iVolatabu e vakacegui au qai vakamarautaki au.” Ni tarogi e dua na tacida tagane sa yabaki 60 vakacaca se cava e vakabauta kina ni sa kunea na ka dina, e sauma ni o ira ga na iVakadinadina i Jiova era vakabauti Jisu Karisito. E kaya: “Eda sa vulica mai vakavinaka na bula kei na cakacaka vakaitalatala i Jisu, eda marautaka tale ga vakalevu na nona ivakaraitaki. Eda veisautaka noda ivakarau ni bula meda toro volekata kina na Kalou ena vuku i Karisito Jisu. Eda vakabauta ni rawa ga nida vakabulai ena yavu ni isoro i Karisito. Eda kila tale ga ni a vakaturi mai na mate. Eda vakadinadinataka qori ni levu era raica na nona vakaturi.”—Wilika 1 Korinica 15:3-8.\nCAVA MEDA CAKAVA ENA KA DINA?\n19, 20. (a) Na itavi cava e vakabibitaka o Paula vei ira na mataveitacini e Roma? (b) Nida lotu vaKarisito yalayala, na cava e noda itavi dokai?\n19 Nida lomani ira na wekada, eda na sega ni maroroya tiko ga na ka talei eda sa kila me baleta na ka dina. E tukuna o Paula vei ira na mataveitacini e Roma: “Ke o tukuna yani na ‘vosa ya e gusumu,’ ni Turaga o Jisu, o vakabauta tale ga e lomamu ni vakaturi koya mai na mate na Kalou, o na vakabulai. Na nona okati e dua me yalododonu e vakatau ena ka e vakabauta e lomana, ia na nona vakabulai e vakatau ena ka e tusanaka ena gusuna.”—Roma 10:9, 10.\n20 Nida dauveiqaravi yalayala i Jiova, eda vakadeitaka ni tiko vei keda na ka dina, eda kila tale ga ni noda itavi dokai meda vakavulica na itukutuku vinaka me baleta na veiliutaki ni Matanitu ni Kalou. Nida vakaitavi ena cakacaka vakavunau, me uqeti ira mada ga na rogoci keda na ka eda vakavulica ena iVolatabu kei na dei ni noda vakabauta.\n^ para. 3 Raica na ivola na Jehovah’s Witnesses—Proclaimers of God’s Kingdom, tabana e 191-198, 448-454.\niMeli iMeli Na Cava o Vakabauta Kina ni Tiko Vei Iko na ka Dina?\nO ‘Via Veiqaravi’?\nYalodina Vua na Kalou ni o ‘Vakararawataki Vakalevu’\nRa iTubutubu—Ni Vakatawai Luvemuni\niOtioti ni Meca me Vakamalumalumutaki o Mate\nDau Nanumi Ira na Veiqaravi Vakatabakidua\nText Sala me download kina na ka e tabaki NA VALE NI VAKATAWA (ITABATABA E VULICI) Seviteba 2014\niMeli iMeli NA VALE NI VAKATAWA (ITABATABA E VULICI) Seviteba 2014\nNA VALE NI VAKATAWA (ITABATABA E VULICI) Seviteba 2014


E Liutaki Ira Nona Tamata o Jiova—Aisea 58:11 | Vuli\n“Ena liutaki iko tiko ga o Jiova.”—AISEA 58:11.\nSERE: 3, 4\nE laurai vakacava vei ira na liutaki ira tiko na tamata ni Kalou ena gauna makawa kei Jisu Karisito nira. . .\nvakaukauataki ena yalo tabu?\nvukei vei ira na agilosi?\ndusimaki ena Vosa ni Kalou?\n1, 2. (a) E duidui vakacava o ira na liutaki keda tiko na iVakadinadina i Jiova vei ira na vo ni lotu? (b) Na cava eda na veivosakitaka ena ulutaga qo kei na kena e tarava?\n“O CEI e nomu iliuliu?” Era dau tarogi kina qori na iVakadinadina i Jiova. Sa rauta! Levu na lotu e dau iliuliu e dua na tagane se yalewa. Ia eda rawa ni tukuna ena doudou vei ira na tarogi keda ni noda iLiuliu e Turaga Uasivi. Eda muria na nona veiliutaki o Karisito sa vakaturi oti, ni o koya mada ga e muria nona veiliutaki na Tamana o Jiova.—Maciu 23:10.\n2 E tiko e dua na ilawalawa tagane, “na dauveiqaravi yalodina e vuku,” e liutaki keda tiko na tamata ni Kalou nikua. (Maciu 24:45) Eda kila gona vakacava ni liutaki keda tiko o Jiova ena vuku i Luvena eda sega ni raica? Eda na veivosakitaka ena ulutaga qo kei na ulutaga e tarava na sala e veidusimaki kina o Jiova ena dua na gauna balavu vei ira na tagane mera veiliutaki tiko. Eda na veivosakitaka ena ulutaga ruarua e tolu na sala e vakadinadinataka ni nona tokoni ira tiko o Jiova, e dusia ni o Koya e nodra iLiuliu dina ga na nona tamata.—Aisea 58:11.\nVAKAUKAUATAKI ENA YALO TABU\n3. Na cava e vakaukauataki Mosese me liutaki ira na Isireli?\n3 Na yalo tabu e vakaukauataki ira na mata ni Kalou. Vakasamataka mada nona vakaroti o Mosese me nodra iliuliu na Isireli. Na cava e vukei koya me qarava kina nona ilesilesi bibi? O Jiova “e solia vua na yalona tabu.” (Wilika Aisea 63:11-14.) E liutaki ira nona tamata o Jiova me vaka ga ni vakaukauataki Mosese na yalo tabu.\n4. Era kila vakacava na Isireli ni cakacaka tiko vei Mosese na yalo tabu ni Kalou? (Raica na imatai ni iyaloyalo.)\n4 Me vaka ni igu tawarairai na yalo tabu, era kila vakacava na Isireli ni cakacaka tiko vei Mosese? Ena kaukaua ni yalo tabu e cakamana kina o Mosese qai vakatakila vei Fero na yaca ni Kalou. (Lako 7:1-3) Na yalo tabu tale ga e uqeti Mosese me vakaitovotaka eso na itovo talei me vaka na loloma, yalomalua kei na vosovoso, e ganiti koya kina me liutaki ira na Isireli. Qo e veibasai sara vei ira na iliuliu voravora ra qai nanumi ira ga ena veivanua tale eso! (Lako 5:2, 6-9) E vakadinadinataka ga ni o Jiova e digitaki Mosese me liutaki ira nona tamata.\n5. Vakamacalataka na sala e vakaukauataki ira kina eso tale na tagane ni Isireli o Jiova mera liutaki ira nona tamata.\n5 E muri a qai vakayagataka o Jiova na yalo tabu me vakaukauataki ira eso tale na tagane era lesi mera liutaki ira nona tamata. “E sinai vei Josua na luvei Nuni na yalo ni vuku.” (Vkru. 34:9) “E sobuti Kitioni na yalo i Jiova.” (Dvei. 6:34) Qai “tekivu vakaukauataki Tevita na yalo i Jiova.” (1 Sam. 16:13) O ira na tagane kece qo era vakararavi ena yalo tabu ni Kalou me vukei ira, mani vakaukauataki ira na yalo tabu mera cakava na veika lelevu era sega ni rawata ena nodra kaukaua ga. (Josua 11:16, 17; Dvei. 7:7, 22; 1 Sam. 17:37, 50) Na veika lelevu qori e lai vakacaucautaki ga kina o Jiova.\n6. Na cava e vinakata kina na Kalou mera dokai ira na veiliutaki tiko e Isireli o ira na nona tamata?\n6 Na cava e dodonu mera cakava na Isireli ena ivakadinadina matata ni vakaukauataki ira tiko na tagane qori na yalo tabu? Nira vakalewa nona veiliutaki o Mosese, e qai taroga o Jiova: “Ena vakacava na dede ni nodra beci au o ira na tamata qo?” (Tiko 14:2, 11) O Jiova ga e digitaki Mosese, Josua, Kitioni kei Tevita mera matataki koya mera iLiuliu. Nira talairawarawa vei ratou na tamata qo, e vakaraitaka nira muri Jiova tiko me nodra iLiuliu.\nVEITOKONI NA AGILOSI\n7. Era tokoni Mosese vakacava na agilosi?\n7 Veitokoni vei ira na mata ni Kalou o ira na agilosi. (Wilika Iperiu 1:7, 14.) O Jiova e vakayagataki ira na agilosi mera vakaroti Mosese, mera veivukei ra qai veidusimaki vua. E talai Mosese na Kalou “me iliuliu me veivakabulai tale ga ena veidusimaki ni agilosi e rairai vua ena kau vakavotona.” (Caka. 7:35) E qai ‘vakadewataka’ o Jiova ‘vei ira na agilosi’ na Lawa e vakayagataka o Mosese me vakavulici ira kina na Isireli. (Kala. 3:19) Mani tukuna vua o Jiova: “Liutaki ira na tamata ina vanua au tukuna vei iko. Raica! Ena liu vei iko na noqu agilosi.” (Lako 32:34) E sega ni tukuni ena iVolatabu nira raica sara ga na agilosi o ira na Isireli mera vakadinadinataka kina na ka e caka ya. Na ivakarau ga ni nona veivakavulici kei na veidusimaki i Mosese e matata kina ni vukei koya e dua na ka e kaukaua cake vei keda na tamata.\n8. E vukei Josua kei Esekaia vakacava na agilosi?\n8 Ni oti na gauna i Mosese, e sosomitaki koya o Josua qai vakaukauataki koya na “turaga ni mataivalu i Jiova” me liutaki ira na tamata ni Kalou mera lai valuti ira na kai Kenani; ra qai qaqa kina na Isireli. (Josua 5:13-15; 6:2, 21) E qai mai sotava na mataivalu kaukaua ni Asiria o Tui Esekaia era veivakarerei mera vakavuai Jerusalemi. Ena dua ga na bogi, “e lako yani na agilosi i Jiova me ravuta e 185,000 na tamata.”—2 Tui 19:35.\n9. Mera vakaulubale na Isireli ena nodra malumalumu na mata ni Kalou mera kua kina ni muria nodra veiliutaki? Vakamacalataka.\n9 E macala ga nira uasivi na agilosi, ia o ira na tamata era vukei era ivalavala ca. O Mosese a sega ni vakarokorokotaki Jiova ena dua na gauna. (Tiko 20:12) A vakawalena o Josua me qara na veidusimaki i Jiova ni bera ni veiyalayalati kei ira na kai Kipioni. (Josua 9:14, 15) E ‘qaciqacia na loma’ i Esekaia ena dua na gauna lekaleka. (2 Vei. 32:25, 26) Era tamata valavala ca na tagane qo, se namaki tiko ga vei ira na Isireli mera muria na nodra veiliutaki. O Jiova e tokoni ira tiko ena kaukaua e uasivia na tamata. E liutaki ira tiko nona tamata o Jiova.\nDUSIMAKI ENA VOSA NI KALOU\n10. E dusimaki vakacava o Mosese ena Lawa ni Kalou?\n10 Na Vosa ni Kalou e dusimaki ira na mata ni Kalou. E cavuti ena iVolatabu na Lawa e soli vei ira na Isireli me “Lawa e vola o Mosese.” (1 Tui 2:3) Ia e tukuna na iVolatabu ni o Jiova na Vunilawa, ena muria tale ga na Lawa ya o Mosese. (2 Vei. 34:14) Ni vakaroti koya oti o Jiova me vakaduria na valeniveitavaki, “e cakava o Mosese na ka kece e vakaroti koya kina o Jiova. E cakava sara ga na ka e tukuni vua.”—Lako 40:1-16.\n11, 12. (a) Na cava a vinakati vei Josua kei ira na tui era liutaki ira na tamata ni Kalou? (b) Cava e cakava na Vosa ni Kalou vei ira na liutaki ira na tamata ni Kalou?\n11 Ni tekivu nona veiliutaki, a tiko vei Josua e dua na ilavelave ni Vosa ni Kalou. “Mo wilika toka e ra ena siga kei na bogi mo muria vinaka na ka kece e volai kina.” (Josua 1:8) Qori tale ga na ka era muria na tui era liutaki ira na tamata ni Kalou. Mera wilika e veisiga na Lawa, mera lavetaka, ra qai “muria na vosa kece ni Lawa kei na ivakaro qo ni vakayacora sara.”—Wilika Vakarua 17:18-20.\n12 E yaga vakacava na Vosa ni Kalou vei ira na tagane era veiliutaki? Dikeva mada na ivakaraitaki i Tui Josaia. Ni kune na ivola e volai tu kina na Lawa a soli vei Mosese, e wilika sara qori vei Josaia na nona vunivola. * Na cava e qai cakava na tui? “Ni rogoca ga na tui na ka e tukuni ena ivola ni Lawa, e dresulaka sara na nona isulu.” Sega ni koya ga ya. Ena veidusimaki ni Vosa ni Kalou, e gumatua o Josaia ni vakarusa na qaravi matakau, qai tuvanaka na solevutaki ni Lakosivia. (2 Tui 22:11; 23:1-23) Ni dusimaki Josaia kei ira na iliuliu yalodina na Vosa ni Kalou, era yalorawarawa ni veisau, ra qai vakamatatataka nodra veidusimaki vei ira na tamata ni Kalou. Na veisau qori e uqeti ira kina ena gauna makawa me salavata kei na loma ni Kalou na nodra bula.\n13. Na cava e duidui kina o ira na nodra iliuliu na tamata ni Kalou kei ira na veimatanitu lotu butobuto?\n13 E duidui sara o ira na tui yalodina vei ira na iliuliu ena veivanua tale eso, era dusimaki tu ena vuku vakatamata qai lekaleka nodra rai! Ena nodra gauna ni veiliutaki na kai Kenani, era cakava na ka vakasisila na tamata, qo e okati kina na veimoceri vakaveiwekani, veimoceri vakayalewa se vakatagane, veiyacovi kei na manumanu, cabori o ira na gone, kei na qaravi matakau tawakilikili. (Vunau 18:6, 21-25) O ira tale ga na iliuliu e Papiloni kei Ijipita era sega ni muria na bula savasava e sa vakadinadinataki vakasaenisi e vakaroti ira kina na Isireli na Kalou. (Tiko 19:13) Ena yasana adua, era vakila na tamata ni Kalou ni gauna makawa nodra uqeta na iliuliu yalodina na savasava vakayalo, savasava ni itovo kei na savasava vakayago. Macala ga ni liutaki ira tiko o Jiova.\n14. Na cava e vakavulici ira kina eso na iliuliu era liutaki ira nona tamata o Jiova?\n14 Eso ga na tui era liutaki ira na tamata ni Kalou ena gauna makawa era talaidredre ina ivakaro ni Kalou. O ira qori era sega ni ciqoma na veidusimaki ni nona yalo tabu, nona agilosi kei na nona Vosa. Eso na gauna e dau vakavulici ira na iliuliu qori o Jiova se me lesia tale e dua me kedra isosomi. (1 Sam. 13:13, 14) Ena nona gauna lokuci e lesia kina o Jiova e dua tale e uasivi ira na tagane era sa dau lesi tu mai.\nLESIA O JIOVA NA ILIULIU UASIVI\n15. (a) Era vakaraitaka vakacava na parofita ni na lako mai e dua na iliuliu e duatani sara? (b) O cei na iliuliu e parofisaitaki qori?\n15 Sa parofisaitaka makawa tu mai o Jiova ni na duatani sara o koya e lesia me nodra iliuliu na nona tamata. E tukuna o Mosese vei ira na Isireli “O Jiova na nomu Kalou ena vakatubura e dua na nomu parofita vakataki au, . . . ‘Moni vakarorogo vua.’” (Vkru. 18:15) E tukuna o Aisea o koya qo ena ‘iliuliu, ena turaga tale ga.’ (Aisea 55:4) A uqeti tale ga o Taniela me vola na nona lako mai na “Mesaia na iLiuliu.” (Tani. 9:25) O Jisu e tukuna ni o koya na nodra “iLiuliu” na tamata ni Kalou. (Wilika Maciu 23:10.) Era yalorawarawa ni muri koya na tisaipeli, ra qai vakadeitaka ni digitaki koya o Jiova. (Joni 6:68, 69) Era kila vakacava ni o Jisu Karisito ga e vakayagataki koya o Jiova me liutaki ira tiko na nona tamata?\n16. Na cava na ivakadinadina ni vakaukauataki Jisu na yalo tabu?\n16 E vakaukauataki Jisu na yalo tabu. Ena siga a papitaiso kina o Jisu, e raica o Joni na Dauveipapitaisotaki “ni wase rua na lomalagi, mani lako sobu vua na yalo tabu me vaka na ruve.” Oti qori, “e uqeti koya sara na yalo tabu me lako ina vanua talasiga.” (Mari. 1:10-12) Na vo tale ni nona cakacaka vakaitalatala o Jisu, e vakaukauataki koya na yalo tabu me cakamana qai vosa ena lewa ni Kalou. (Caka. 10:38) Kena ikuri, na yalo tabu e uqeti Jisu me uasivi nona vuataka na itovo me vaka na loloma, reki qai dei tu ga nona vakabauta. (Joni 15:9; Iper. 12:2) Sega ni dua tale na iliuliu me laurai vua na ivakadinadina qori. E digitaki Jisu o Jiova.\nEra vukei Jisu vakacava na agilosi ni oti ga vakalailai nona papitaiso? (Raica na parakaravu 17)\n17. Na cava e cakava na agilosi me vukei Jisu kina?\n17 Era vukei Jisu na agilosi. Ni papitaiso oti ga o Jisu, era “lako mai eso na agilosi mera vukei koya.” (Maciu 4:11) Ni vo e vica na aua me mate, e “rairai mai lomalagi e dua na agilosi me vakaukauataki koya.” (Luke 22:43) E nuidei tu o Jisu ni na tala mai o Jiova na agilosi me vukei koya ena gauna kece e cakava kina na loma ni Kalou.—Maciu 26:53.\n18, 19. E dusimaka vakacava na bula i Jisu kei na nona veivakavulici na Vosa ni Kalou?\n18 Dusimaki Jisu na Vosa ni Kalou. Mai na itekitekivu ni nona cakacaka vakaitalatala, a vakalaiva o Jisu na iVolatabu me dusimaki koya. (Maciu 4:4) E talairawarawa tiko ga ina Vosa ni Kalou me yacova nona mate. Na iotioti mada ga ni vosa e cavuta ni bera ni mate e okati kina na parofisai me baleta na Mesaia. (Maciu 27:46; Luke 23:46) Kena duidui o ira na iliuliu ni lotu ena gauna ya nira beca na Vosa ni Kalou ena gauna kece ga e veisaqasaqa kina kei na nodra ivakavuvuli. E cavuta o Jisu na vosa i Jiova ena vuku i Aisea na parofita me vakamacalataki ira qo ni kaya: “O ira qo era vakarokorokotaki au ga ena tebenigusudra, na lomadra e yawa sara vei au. E tawayaga nodra qaravi au nira vakavulica ga na ivakaro vakatamata me ivakavuvuli.” (Maciu 15:7-9) Vakacava ena digia o Jiova e dua vei ira qo me liutaki ira nona tamata?\n19 E vakalaiva o Jisu na Vosa ni Kalou me dusimaka na ka e cakava kei na ka e vakavulica. Ni kau cake mai eso na ivakavuvuli vakalotu, ena sega ni vakararavi ina nona vuku se na ka sa kila rawa tu. Ena rai ga ena iVolatabu me lewa na ka e tukuna. (Maciu 22:33-40) Ena sega ni via vakadrukai ira na vakarorogo ena italanoa me baleta nona bula mai lomalagi se na kena buli na lomalagi kei na vuravura, e “dolava na nodra vakasama mera kila na ibalebale ni iVolatabu.” (Luke 24:32, 45) O Jisu e taleitaka na Vosa ni Kalou, qori tale ga na ka e dau wewenigusuna voli.\n20. (a) E vakaraitaka vakacava o Jisu ni vakamalumalumu vua na Kalou? (b) Cava eda vulica ena kedrau duidui o Jisu kei Eroti Akaripa I me baleta nona digitaka o Jiova e dua me iliuliu?\n20 Era kurabui na vakarorogo ena “totoka ni vosa” i Jisu,” ia e vakavinavinakataki koya na nona Qasenivuli o Jiova. (Luke 4:22) Ni vakacerecerei Jisu e dua na turaga vutuniyau ena icavuti “Qasenivuli Vinaka,” e yalomalumalumu o Jisu ni tukuna yani: “Na cava o kaya kina niu vinaka? Sega tale ni dua e vinaka, na Kalou ga.” (Mari. 10:17, 18) E duidui sara vei Eroti Akaripa I, a tui se iliuliu kei Jutia ni oti tale e rauta ni walu na yabaki! Ena dua na soqo era sureti kina na mata ni veimatanitu e dara kina o Eroti na “isulu vakatui.” Era qai kailavaka yani na vakararai tu: “E domo ni kalou, e sega ni domo ni tamata!” Dua na ka nona taleitaka o Eroti na veivakacaucautaki qori. Na cava mani yaco? “Ena gauna vata ya e mokuti koya kina na agilosi i Jiova, ni sega ni vakalagilagia na Kalou. Era kania na yagona na baca mani mate.” (Caka. 12:21-23) Ke dua na dauvakalelewa e tu e kea, macala ga ni na kaya ni sega ni digitaki Eroti o Jiova me iliuliu. Ena yasana adua e vakadinadinataka o Jisu ni lesi koya na Kalou, e qai dau vakalagilagi Jiova ni nodra iliuliu Cecere Duadua na nona tamata.\n21. Na cava eda na veivosakitaka ena ulutaga tarava?\n21 A sega ni inaki ni nona veiliutaki o Jisu me vica ga na yabaki. E tukuna o Jisu ni sa vakaturi oti: “Sa soli vei au na lewa kece mai lomalagi kei vuravura. . . . ‘Raica, au tiko vata kei kemuni ena veisiga kece me yacova na ivakataotioti ni veika vakavuravura.’” (Maciu 28:18-20) Me vaka ni sa tiko tawarairai mai lomalagi, ena liutaki ira vakacava na tamata ni Kalou e vuravura o Jisu? O cei ena vakayagataka o Jiova me cakacaka ena ruku ni nona veiliutaki o Jisu me liutaki ira na nona tamata? Era na kilai ira vakacava na mata ni Kalou o ira na lotu vaKarisito? Ena saumi na taro qori ena ulutaga tarava.\n^ para. 12 De dua qo na ivola a vola taumada o Mosese.\niMeli iMeli E Liutaki Ira Nona Tamata o Jiova


NA TIKO MAI NA LEKUTU 5 FOV - A sa vosa vei Mosese ko - Bible Search\nNA TIKO MAI NA LEKUTU 4 NA TIKO MAI NA LEKUTU 6\nNA TIKO MAI NA LEKUTU 5\nMe ra tawase tani ko ira na tawa savasava, 1-4. Me saumi na ka e cala kina, 5-10. A veivakatovolei ni sa veivuvutaki na veiwatini, 11-31.\n1A sa vosa vei Mosese ko Jiova, ka kaya, 2Mo vakarota vei ira na Isireli, me ra kauti ira tani mai nai tikotiko ko ira na vukavuka kecega, kei ira kecega sa turi, kei ira kecega sa sega ni savasava e na vuku ni mate: 3dou kauta tani na tagane kei na yalewa talega, dou kauta ki nai bili ni tikotiko; me ra kakua ni vakadukadukalitaka na nodra i tikotiko, o koya ka'u sa tiko kina. 4A ra sa kitaka vakakina na Isireli, ka kauti ira ki nai bili ni tikotiko: me vaka ka kaya vei Mosese ko Jiova, era sa kitaka vakakina na Isireli.\n5Sa vosa talega vei Mosese ko Jiova, ka kaya, 6Mo kaya vei ira na Isireli, ke sa dua na tagane se dua na yalewa sa kitaka e dua nai valavala ca sa daukitaka na tamata, me cala kina vei Jiova, a sa cala na tamata ko ya; 7me ra qai tukuna na nodra i valavala ca era sa cakava: ka me sauma kece ko koya na nona caka cala, ka kuria e na dua na kena wase ni sa wase lima, ka solia vua sa caka cala kina. 8Ia kevaka sa sega na wekana me sauma kina na caka cala, me qai kau vei Jiova nai sau ni caka cala, ka me nona na bete; kei na sipi tagane talega mei bulubulu, ena ia kina na veibulubuluti e na vukuna. 9Kei nai madrali lavelaveti kecega mai na nodra ka tabu kecega na Isireli, era kauta vua na bete, ena nona ga. 10Kei na ka sa vakatabuya na tamata yadua, ena nona ga: a ka sa solia na tamata yadua vua na bete, ena nona ga.\n11Sa vosa talega vei Mosese ko Jiova, ka kaya, 12Mo vosa vei ira na Isireli, ka kaya, Kevaka sai valavala ca na watina e dua na tagane, 13a sa moce kaya e dua na tagane, a sa sega ni kila na watina tagane, ka sa vuni ga, a sa vakadukadukalitaki ko koya, ka sega e tukuni koya, ka sa sega e taura, 14a sa rawa na tagane na vuvu, ka sa vuvutaka na watina, ia sa vakadukadukalitaki na yalewa: se sa vuvutaka na watina, ni sa sega ni vakadukadukalitaki: 15me qai kauta na watina vua na bete na tagane ko ya, ka me kauta talega me nonai madrali na yalewa, e dua na omeri madrai parile droka; me kakua ni livia kina na waiwai ko koya, se viritaka kina na drega me vakamai; ni sai madrali ni veivuvutaki oqo, nai madrali ni vakananumi, me vakananuma na caka cala. 16Ia na bete ena kauta na yalewa voleka, ka vakatura e na mata i Jiova: 17me qai kauta na wai tabu na bete e na dua na bilo qele; me kauta talega na bete mai na dravukasi sa koto e na rara ni vale ni Kalou, ka viria ki na wai: 18ia ko koya na bete me vakatura na yalewa e na mata i Jiova, ka luvata nai sala mai na uluna na yalewa, ka solia ki na ligana nai madrali ni vakananumi, ko ya nai madrali ni veivuvutaki: ia me taura tu e ligana na bete na wai gaga sai yacoyaco ni cudru: 19ia me vakabubuluitaki koya na yalewa ko koya na bete, ka me kaya vua, Kevaka sa sega na tagane drau sa moce vata kaya, kevaka ko sa sega talega ni biuta na watimu, mo vakadukadukalitaki iko kei na tagane tani, mo qai kakua ni ca e na wai gaga oqo sai vakayacoyaco ni cudru: 20ia kevaka ko sa lako tani mai vua na watimu, ia kevaka ko sa vakadukadukalitaki, ni drau sa moce vata kaya e dua na tagane tani: 21me qai vakabubuluitaka na yalewa ko koya na bete e na veivatonaki me cudruvi kina, ka me kaya vua na yalewa na bete, Me lewa vei iko ko Jiova mo daucavuti vei ira na kai nomu, ni sa lewa vei iko ko Jiova me vuca na sagamu, ka me vuvuce na ketemu; 22ia na wai oqo sai vakayacoyaco ni cudru ena curuma na ketemu me vuvuce kina, ka me vuca na sagamu. Me na qai kaya na yalewa, Emeni, emeni. 23Me qai vola na vosa ni veicudruvi oqo e nai vola ko koya na bete, ka bokoca tale e na wai gaga: 24ia ena vagunuva na yalewa ko koya e na wai gaga sai vakayacoyaco ni cudru: ia na wai oqo ena curumi koya, ena qai gaga mai.\n25Me taura talega nai madrali ni veivuvutaki na bete mai na ligana na yalewa, ka yalovaka nai madrali e na mata i Jiova, ka cabora e dela ni cabocabo-ni-soro: 26me qai yakuta e so mai nai madrali na bete, io na ka me vakananuma, ka vakama e dela ni cabocabo-ni-soro, ka sa oti me qai vagunuva na yalewa e na wai.\n27Ia ni sa vagunuvi koya oti e na wai ko koya, ena qai yaco, kevaka sa vakadukadukalitaki ko koya, ka sa caka cala vua na watina, ena qai curumi koya na wai sai yacoyaco ni cudru, ka na gaga mai, ka na vuvuce kina na ketena, ka na vuca na sagana: ena qai daucavuti na yalewa ni sa veivatonaki vei ira na kai nona. 28Ia kevaka sa sega ni vakadukadukalitaki na yalewa, ka sa savasava ga; ena qai sega ni ca ko koya, ia ena kunekune rawa ga.\n29Oqo na vunau ni veivuvutaki, ni sa lako vata kei na tagane tani na yalewa sa vakawati ka sai valavala ca; 30se ni sa vuvutaka na watina e dua na tagane: me qai vakaturi e na mata i Jiova na yalewa, ka me cakava vua me vaka na vunau taucoko oqo ko koya na bete. 31Sa na qai sega ni cala na tagane e na ka oqo, ka na cudruvi ga na yalewa oqo e na nonai valavala ca.


E Vakalagilagi na Kalou ena Nomu iSulusulu?| Vulici\nWILIKA ENA VOSA Acholi Afrikaans Albanian American Sign Language Amharic Angolan Sign Language Arabic Argentinean Sign Language Armenian Armenian (West) Australian Sign Language Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Boulou Brazilian Sign Language British Sign Language Bulgarian Catalan Cebuano Chichewa Chilean Sign Language Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chinese Sign Language Chitonga Chitonga (Malawi) Chitumbuka Chiyao Chuvash Cibemba Cinyanja Colombian Sign Language Croatian Cuban Sign Language Czech Dangme Danish Dutch Ecuadorian Sign Language Efik English Estonian Ewe Finnish Finnish Sign Language Fon French French Sign Language Ga Georgian German German Sign Language Greek Guarani Gujarati Gun Hausa Hebrew Hiligaynon Hindi Hungarian Ibanag Icelandic Igbo Iloko Indian Sign Language Indonesian Indonesian Sign Language Isoko Italian Italian Sign Language Japanese Japanese Sign Language Kabiye Kamba Kannada Kikaonde Kikuyu Kinyarwanda Kirghiz Kiribati Kirundi Korean Korean Sign Language Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lamba Latvian Lhukonzo Lithuanian Luganda Lunda Luo Luvale Macedonian Malagasy Malay Malayalam Mambwe-Lungu Marathi Maya Mbunda Mexican Sign Language Mingrelian Mixe (North Central) Mongolian Moore Myanmar Ndebele Ndebele (Zimbabwe) Ndonga Nepali Nigerian Pidgin Norwegian Nzema Okpe Oromo Ossetian Pangasinan Papiamento (Curaçao) Paraguayan Sign Language Persian Peruvian Sign Language Polish Polish Sign Language Portuguese (Brazil) Portuguese (Portugal) Punjabi Quechua (Bolivia) Romanian Runyankore Russian Russian Sign Language Samoan Sango Sepedi Serbian (Cyrillic) Serbian (Roman) Sesotho (Lesotho) Setswana Shona Sidama Silozi Sinhala Slovak Slovenian Solomon Islands Pidgin South African Sign Language Spanish Spanish Sign Language Sranantongo Swahili Swati Swedish Tagalog Taiwanese Sign Language Tajiki Tamil Tatar Telugu Tetun Dili Thai Tigrinya Tiv Tok Pisin Tsonga Turkish Turkmen Tuvaluan Twi Tzotzil Ukrainian Urdu Urhobo Uzbek Venda Venezuelan Sign Language Vietnamese Waray-Waray Welsh Wolaita Xhosa Yoruba Zande Zapotec (Isthmus) Zimbabwe Sign Language Zulu vakaViti\n“Cakava na ka kece me vakalagilagi kina na Kalou.”—1 KOR. 10:31.\nSERE: 34, 61\nE yaga vakacava na Lawa e soli vei Mosese nida vakatulewataka noda isulusulu kei na sasauni?\nE yaga vakacava na 1 Korinica 10:31 kei na Filipai 2:4 ena noda vakatulewataka noda isulusulu?\nNa cava e bibi kina na yalomalumalumu meda vakatulewataka vinaka noda isulusulu kei na sasauni?\n1, 2. Na cava eda raica kina vakabibi na iVakadinadina i Jiova na noda isulusulu? (Raica na imatai ni iyaloyalo.)\nE TUKUNI ena dua na niusiveva ni Necaladi me baleta nodra bose na iliuliu ni lotu: “Ni katakata na draki era vakaisulu tu ga me rawa. E duidui qori mai na nodra soqo na iVakadinadina i Jiova. . . . Era vakote, ra vakaneketai na tagane qai rakorako na balavu ni nodra liku na yalewa, dina ni ka ni gauna qo.” Eda vakacaucautaki na iVakadinadina i Jiova nida dau dara “na isulu dokai, e rakorako, [e] laurai kina na yalomatua . . . ena sala ga e rakorako kei ira na . . . kaya nira qarava na Kalou.” (1 Tim. 2:9, 10, vmr.) A vakaibalebaletaka tiko qori na yapositolo o Paula vei ira na yalewa, e yaga tale ga na kena ivakavuvuli vei ira na tagane lotu vaKarisito.\n2 Nida dauveiqaravi i Jiova, e bibi me rakorako na noda isulusulu ni kauai tale ga kina na Kalou eda qarava. (Vkte. 3:21) Na ka e kaya na iVolatabu me baleta na isulusulu kei na sasauni e dusia ni vinakata na Turaga Cecere ni lomalagi kei na vuravura me veiganiti na ivakatagedegede ni nodra isulusulu na nona dauveiqaravi. Na noda isulusulu kei na sasauni me kua ni vakatau ena ka eda taleitaka. Meda kauaitaka tale ga na ka ena vakamarautaki Jiova na Turaga Cecere Duadua.\n3. Na cava eda kila mai na Lawa ni Kalou vei ira na Isireli me baleta na isulusulu?\n3 Kena ivakaraitaki, e bulia na Lawa na Kalou e vauci ira na Isireli me taqomaki ira mai na nodra ivakarau vakasisila na vo ni matanitu. E vakavotui ena Lawa na rai i Jiova me baleta nona sega ni duavata kei na isulu era dara ruarua tu na tagane kei na yalewa. (Wilika Vakarua 22:5.) Eda kila mai na ivakaro ni Kalou ni sega ni taleitaka o koya na isulusulu era vaka kina na irairai ni yalewa na tagane se kena veibasai, se na kena e dredre kina meda vakaduiduitaka na tagane se yalewa.\n4. Na cava ena vukei keda meda vakatulewataka vinaka kina noda isulusulu?\n4 E tu ena Vosa ni Kalou na ivakavuvuli ena vukei keda meda vakatulewataka vinaka kina na noda isulusulu. E yaga qori ena vanua cava ga eda tiko kina, na ivakarau vakavanua se draki eda donuya. E sega ni gadrevi me volai vakamatailalai na isulu e veiganiti kei na kena e sega. Ia me dusimaki keda na ivakavuvuli vakaivolatabu meda digia kina na ka eda taleitaka. Nida digia na ka meda dara, meda dikeva mada eso na ivakavuvuli vakaivolatabu e rawa ni yaga nida vakatulewataka na ka e “vinaka, e yaga, qai uasivi [ena] loma ni Kalou.”—Roma 12:1, 2.\n“KEITOU VAKADINADINATAKA NI KEITOU ITALATALA NI KALOU”\n5, 6. Me vakacava nodra rai eso me baleta noda isulusulu?\n5 E uqeti vakalou na yapositolo o Paula me vakabibitaka na ivakavuvuli ena 2 Korinica 6:4. (Wilika.) E tukuni keda vakalevu na keda irairai. Levu era yavutaka nodra rai me baleti keda mai na ka ga era ‘raica e sau.’ (1 Sam. 16:7) Nida italatala gona ni Kalou eda kila nida na sega ni dara ga na isulu eda taleitaka. Na ivakavuvuli eda kila mai na Vosa ni Kalou e dodonu me uqeti keda meda kua ni dara na isulu e kabita na yago, mamare se laurai kina vakalevu na yago se veivagarogaroi. Qori e okati kina na isulu e laurai se vakavotui mai kina na ibulibuli ni yagoda tabu. Na noda isulusulu me kua ni vakavuna nodra raici keda vakatani na tamata.\n6 Ni maqosa, savasava, qai rakorako noda isulusulu, era na dokai keda vakalevu na tamata nida nona italatala o Jiova na Turaga Cecere Duadua. De dua era na via qarava tale ga na Kalou eda sokaloutaka. Noda isulusulu tale ga ena rogo vinaka kina na isoqosoqo eda matataka. Qo era na via rogoca kina e levu na noda itukutuku ni veivakabulai.\n7, 8. Gauna cava e bibi kina me rakorako noda isulusulu?\n7 Eda dinau se tiko noda itavi vua na noda Kalou savasava, ira na tacida, kei ira ena yalava, oya meda dara na isulu e rokovi kina na itukutuku eda vakatetea, e vakalagilagi tale ga kina o Jiova. (Roma 13:8-10) E bibi sara qo nida qarava na itavi vaKarisito, me vaka na soqoni se cakacaka vakavunau. Meda vakaisulu “ena sala ga e rakorako kei ira na . . . kaya nira qarava na Kalou.” (1 Tim. 2:10) Ena tiko ga na isulusulu ena rakorako ena so na vanua, ia ena sega ena dua tale na vanua. Eda kauaitaka gona vakabibi na iVakadinadina i Jiova na ivakarau vakavanua meda kua ni vakacudrui ira eso.\nVakacava ena dokai na Kalou o matataka ena nomu isulusulu? (Raica na parakaravu 7, 8)\n8 Wilika 1 Korinica 10:31. Nida gole ena noda soqo lalai se soqo lelevu, e bibi me rakorako qai veiganiti noda isulusulu, me kua ni sivia tale me vaka e takalevu tu e vuravura. Meda qarauna me kua ni sakuca se sakulevu noda isulusulu nida gole se biubiu mai na otela se noda gauna galala ni bera se ni oti noda soqo. Eda na sakitaka kina nida iVakadinadina i Jiova. Eda na tu vakarau tale ga meda vunau ena gauna kece ga.\n9, 10. Na cava me nanumi tiko kina na Filipai 2:4 ena isulu eda dara?\n9 Wilika Filipai 2:4. Na cava meda kauaitaka kina na lotu vaKarisito na nodra rai na tacida me baleta noda isulusulu? Dua oya ni ka ni sasaga meda muria na dauveiqaravi ni Kalou na ivakasala vakaivolatabu qo: “Moni vakamatea gona na gagadre ni veitikiniyagomuni vakavuravura, na veiyacovi tawadodonu, na ivalavala dukadukali, na garogaro vakasisila.” (Kolo. 3:2, 5) Eda sega ni via vakadredretaka vei ira na tacida mera muria na ivakasala qori. De dua era saga tiko ga na tacida era biuta na ivalavala vakasisila mera valuta na ka e dau malele kina na lomadra. (1 Kor. 6:9, 10) Eda na sega ni vakadredretaka na nodra sasaga.\n10 Nida veimaliwai kei ira na tacida, na noda isulusulu e dodonu me uqeta tiko ga na itovo savasava ena ivavakoso. Me laurai tale ga qori nida veimaliwai ena soqoni se dua tale na vanua. E tu vei keda na galala meda lewa ga na isulu eda dara. Ia meda vakadeitaka kece meda dara na isulu ena vakarawarawataka mera savasava tiko ga kina eso, mera savasava tiko ga ena ivakatagedegede ni Kalou ena ka e vauca na vakasama, vosa, kei na itovo. (1 Pita 1: 15, 16) Na loloma dina “e sega ni cakava na ka e sega ni rakorako, e sega ni kauaitaka ga na ka e baleti koya.”—1 Kor. 13:4, 5.\nISULUSULU E VEIGANITI\n11, 12. Na cava meda nanuma tiko nida vakatulewataka na isulu meda dara?\n11 Nida vakatulewataka na dauveiqaravi ni Kalou na isulu meda dara, eda na kila tiko “ni vagauna na ka kece e vakayacori kei na cakacaka kece.” (Dauv. 3:1, 17) E macala ga ni na vakatau na isulu eda dara ena veiveisau ni draki, na keda ituvaki kei na noda itikotiko. Ia na ivakatagedegede i Jiova e sega ni veisau me salavata kei na draki.—Mala. 3:6.\n12 E rawa ni dredre toka meda vakatulewataka na isulu ena rakorako qai veiganiti ena vanua katakata. Era marautaka ga na tacida nida sega ni dara na isulu e kabita vakalevu na yago se vakacirigalala e laurai tale kina na tikiniyago. (Jope 31:1) Me rakorako tale ga na mataqali isulu ni sisili eda dara nida gole ena baravi se so tale na vanua ni sisili. (Vkai. 11:2, 20) Ke levu era dara na isulu ni sisili e laurai kina vakalevu na tikiniyago, eda na kauaitaka ga na dauveiqaravi i Jiova me rokovi na Kalou savasava eda lomana ena noda isulusulu.\n13. Na cava e yaga kina na muri ni ivakasala ena 1 Korinica 10:32, 33?\n13 E tiko e dua tale na ivakavuvuli bibi e rawa ni yaga meda digia kina na isulu rakorako. Qori noda kauaitaka nodra lewaeloma eso tale—ke ra mani tacida se sega. (Wilika 1 Korinica 10:32, 33.) Meda kauaitaka vakabibi meda kua ni dara na isulu e rawa ni veivakatarabetaki. E vola o Paula: “Meda nanumi ira na tamata kece ena ka e yaga vei ira, me vakauqeti ira. O Karisito mada ga a sega ni nanumi koya ga.” (Roma 15:2, 3) Io, e kauaitaka vakabibi o Jisu na nodra vukei eso tale, qai muri na ka e baleti koya—e vakayacora sara ga kina na loma ni Kalou. Eda na sega gona ni dara na isulu eda rairai taleitaka e sega ni rogoci kina na ka eda vunautaka.\n14. Era na vakavulici luvedra vakacava na itubutubu mera vakalagilagia na Kalou ena nodra isulusulu?\n14 E nodra itavi na itubutubu vaKarisito mera vakavulici nodra lewe ni vuvale ena muri ni ivakavuvuli vakaivolatabu. Qori nodra vakadeitaka nira na saga vakavuvale mera tokara na isulu rakorako kei na sasauni ena vakamarautaka na Kalou. (Vkai. 22:6; 27:11) Nira ivakaraitaki vinaka na itubutubu ra qai veivakasalataki vakayalololoma, era na uqeti luvedra kina mera doka na Kalou savasava era sokaloutaka. E marautaki dina nira vakavulici luvedra na itubutubu ena vanua kei na sala mera kunea kina na isulu rakorako! E sega ni okati ga e keri na ka era taleitaka na gone, ia e vauci tale ga kina na ka ena vukei ira ena nodra itavi dokai nira matataka na Kalou o Jiova.\nVAKAYAGATAKA VAKAVUKU NOMU GALALA NI VAKATULEWA\n15. Ena laurai e vei na idusidusi me baleta na noda vakatulewataka noda isulu?\n15 E tu ena Vosa ni Kalou na ivakasala yaga e rawa ni dusimaki keda meda vakatulewa vakavuku me vakalagilagi kina na Kalou. Ia na ka eda dara e se rawa ni kilai tiko ga kina na ka eda taleitaka. E duidui na ka eda taleitaka, vaka tale ga kina na keda ituvaki vakailavo. Ia me maqosa tu ga noda isulu, me savasava, rakorako, me ganita na gauna kei na vanua eda vakaitikotiko kina.\n16. E yaga vakacava nida saga me rakorako noda isulusulu?\n16 E sega dina ni rawarawa meda yavutaka noda vakatulewa ena ka e vinaka, ena ka e rakorako kei na so tale. E volitaki ena levu na sitoa na ka e ganita na gauna kei na vanua eda vakaitikotiko kina, ena rairai taura kina e levu na gauna kei na sasaga meda kunea na isulu e rakorako e sega ni mokota na yago, me vaka na liku, vinivo, sote, kote kei na tarausese. Ia de dua era na raica qai marautaka na tacida na noda saga meda kunea na isulu totoka, e rakorako. E ka ni sasaga meda digia na isulu me vakalagilagi kina o Jiova, ia e marautaki vakalevu cake nida kila nida vakalagilagia na Tamada vakalomalagi dauloloma.\n17. Na cava me nanumi tiko ke vakatulewataka e dua na tacida tagane me vakumi?\n17 Vakacava e veiganiti mera vakumi na tacida tagane? E tukuni ena Lawa e soli vei Mosese mera vakumi na tagane. Ia eda sa sega ni vauci na lotu vaKarisito ena Lawa qori se vinakati meda muria. (Vunau 19:27; 21:5; Kala. 3:24, 25) Ena so na ivakarau vakavanua e veiganiti, e veidokai tale ga ke vuruvuru vinaka tu na kumi, de dua ena sega sara ga ni cati kina na itukutuku vinaka. Eso mada ga na tacida tagane era lesi ena ivavakoso era vakumi. Ia eso tale na tacida tagane era vakatulewataka mera kua ni vakumi. (1 Kor. 8:9, 13; 10:32) Ia ena so tale na vanua, e sega ni ciqomi se me kena ivakarau vei ira na italatala ni lotu vaKarisito na vakumi. Koya gona, ke dua na tacida tagane e vakumi e rawa ni vakaleqa nona vakalagilagia na Kalou na nona isulusulu kei na sasauni, ena rawa ni beitaki kina ena dua na ka.—Roma 15:1-3; 1 Tim. 3:2, 7.\n18, 19. E vukei keda vakacava na Maika 6:8 nida saga tiko me vakamarautaka na Kalou noda isulusulu?\n18 Eda vakavinavinakataka dina ni sega ni vakamatailalaitaka o Jiova na lawa me baleta na isulusulu kei na sasauni. E solia ga vei keda na galala meda vakatulewa vakayalomatua, me qai salavata kei na ivakavuvuli yaga vakaivolatabu. Eda rawa gona ni vakaraitaka ena noda isulusulu kei na sasauni nida via ‘lako vata kei na Kalou ena yalomalumalumu.’—Maika 6:8.\n19 E okati ena noda yalomalumalumu noda dikevi keda me salavata kei na savasava i Jiova, nida nuitaka vakaoti na vinaka ni nona veidusimaki. E okati ena yalomalumalumu noda doka nodra rai na so tale. Eda na ‘lako vata gona kei na Kalou ena yalomalumalumu’ nida bulataka nona ivakatagedegede cecere da qai doka nodra rai na so tale.\n20. Me uqeti ira vakacava eso tale na noda isulusulu kei na sasauni?\n20 Na isulu eda digia e dodonu mera tukuna kina na tamata nida dausokalou i Jiova. Mera raica na tacida kei na so tale ni sa veiganiti dina noda matataka na Kalou yalododonu. E cecere nona ivakatagedegede, eda na saga tale ga ena marau meda muria qori. Mera vakavinavinakataki na tacida e vinaka na kedra irairai kei na nodra itovo. Qori e uqeti ira na yalomalumalumu mera taleitaka na itukutuku ni veivakabulai ena iVolatabu, e vakalagilagi qai marau kina o Jiova. Nida vakatulewataka vakavuku na ka meda dara, eda na vakalagilagi koya tiko ga e vakaisulu “ena lagilagi kei na veika totoka.”—Same 104:1, 2.\niMeli iMeli E Vakalagilagi na Kalou ena Nomu iSulusulu?


Rarawa—Nida “Didivaka e Dua na Ka” (Kolosa 3:13)\nWILIKA ENA VOSA Abua Afrikaans Albanian American Sign Language Amharic Arabic Argentinean Sign Language Armenian Armenian (West) Australian Sign Language Aymara Azerbaijani Azerbaijani (Cyrillic) Baoule Basque Bassa (Cameroon) Bengali Bicol Bislama Boulou British Sign Language Bulgarian Cambodian Catalan Cebuano Chichewa Chilean Sign Language Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chopi Cibemba Cinyanja Colombian Sign Language Croatian Cuban Sign Language Czech Czech Sign Language Damara Dangme Danish Douala Drehu Dutch Ecuadorian Sign Language Edo Efik English Estonian Ewe Finnish Finnish Sign Language Fon French French Sign Language Ga Galician Georgian German German Sign Language Gokana Greek Greenlandic Guarani Gujarati Gun Haitian Creole Hausa Hebrew Herero Hiligaynon Hindi Hiri Motu Hungarian Icelandic Igbo Iloko Indonesian Indonesian Sign Language Isoko Italian Italian Sign Language Japanese Japanese Sign Language Kabiye Kachin Kamba Kannada Karen (S'gaw) Kazakh Khana Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisi Kisonge Kongo Korean Korean Sign Language Krio Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lamba Latvian Lenje Lingala Lithuanian Lomwe Luganda Lunda Luo Luvale Macedonian Macua Malagasy Malay Malayalam Maltese Mambwe-Lungu Marathi Marshallese Mauritian Creole Maya Mexican Sign Language Mixe (North Central) Mizo Mongolian Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndau Ndebele Ndebele (Zimbabwe) Ndonga Nepali Ngabere Niuean Norwegian Nyaneka Nyungwe Nzema Okpe Oromo Ossetian Otetela Pangasinan Papiamento (Curaçao) Persian Peruvian Sign Language Pidgin (Cameroon) Polish Polish Sign Language Portuguese (Brazil) Portuguese (Portugal) Punjabi Quebec Sign Language Quechua (Ancash) Quechua (Ayacucho) Quechua (Bolivia) Quechua (Cuzco) Romanian Russian Russian Sign Language Samoan Sango Sena Sepedi Serbian (Cyrillic) Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovak Sign Language Slovenian Solomon Islands Pidgin South African Sign Language Spanish Spanish Sign Language Sranantongo Swahili Swahili (Congo) Swati Swedish Tagalog Tahitian Tamil Tatar Telugu Thai Tigrinya Tiv Tongan Totonac Tshiluba Tshwa Tsonga Turkish Turkmen Tuvaluan Twi Tzotzil Ukrainian Umbundu Urdu Urhobo Uruund Uzbek Uzbek (Roman) Valencian Venda Venezuelan Sign Language Vietnamese Wallisian Waray-Waray Welsh Wichi Wolaita Xhosa Yoruba Zande Zapotec (Isthmus) Zimbabwe Sign Language Zulu vakaViti\nRarawa—Nida “Didivaka e Dua na Ka”\n“E beitaki au e dua na taciqu niu butakoca na nona ilavo. Era kila qori eso ena ivavakoso ra qai veitovaki. Ia e kaya na taciqu qo ni tukuni vua niu galala kina. E kere veivosoti, ia mai vu ni lomaqu e dredre meu vosota na ka e cakava.”—Linda.\nVAKACAVA o duavata kei Linda, ni vakararawataki iko e dua na tacimu? Ka ni rarawa ni vakaleqa na nodra ituvatuva vakayalo eso na ka era cakava na tacidra. Vakacava o sotava tiko qori?\nRawa ni Dua e “Tawasei Keda Mai na Loloma ni Kalou”?\nEna rairai dredre meda vosoti ira na tacida era vakararawataki keda. Ia e dodonu meda veilomani na lotu vaKarisito. (Joni 13:34, 35) Ni caka ca vei keda e dua na tacida, e sega ni tukuni rawa na noda rarawa kei na mosi.—Same 55:12.\nE tukuni ena iVolatabu ni tiko na gauna eda na ‘veididivaki’ kina na lotu vaKarisito. (Kolosa 3:13) Nida sotava qori, e sega ni rawarawa meda vosota. Eda na vukei vakacava? Meda veivosakitaka mada e tolu na ivakavuvuli vakaivolatabu:\nE kila na ka kece na Tamada vakalomalagi. O Jiova e raica na ka kece, wili kina na ka tawadodonu eda sotava kei na noda rarawa. (Iperiu 4:13) E dau rarawa tale ga ena gauna eda rarawa kina. (Aisea 63:9) Ena sega ni vakatara na “veika rarawa, na veika dredre” se dua tale na ka, oya e dua mada ga nona dauveiqaravi me ‘tawasei keda mai na nona loloma.’ (Roma 8:35, 38, 39) Vakacava meda kua tale ga ni vakatara e dua na ka me tawasei keda vua?\nNida veivosoti eda sega ni vakadonuya na cala. Nida vosoti ira era cala vei keda, e sega ni kena ibalebale nida vakamamadataka, tokona, se vakadonuya nodra ivalavala. Meda nanuma tiko ni sega ni vakadonuya o Jiova na ivalavala ca, ia ena vosota ke tiko na kena yavu. (Same 103:12, 13; Apakuki 1:13) Ni uqeti keda meda veivosoti, e kerei keda tiko meda vakatotomuri koya. E sega ni “cudru tiko me tawamudu.”—Same 103:9; Maciu 6:14.\nNida sega ni cudru tiko ga, ena vinaka vei keda. Ena sala cava? Raitayaloyalotaka mada. O taura cake e dua na vatu e vica toka na kilo na kena bi. Ena rawarawa mo taura toka vakalekaleka. Ia vakacava ke o taura tu vakabalavu? Ena vakacava na kena dede? Vica ga na miniti? Dua na aua? Se balavu sara? Macala ga ni na wawale na ligamu! E sega ni veisau na bi ni vatu. Ia na dede ga ni nomu taura tu, na kena tarabi vei iko. E va tale ga qori na cudru. Na dede ga ni nomu katona, ke ka lailai mada ga, eda sa vakaleqai keda ga. Sa rauta me uqeti keda o Jiova meda kua ni cudru tiko ga, ni na vinaka vei keda.—Vosa Vakaibalebale 11:17.\nNida sega ni cudru tiko ga, ena vinaka vei keda\n“E Vaka ga e Vosa Tiko Vei Au o Jiova”\nNa cava e vukei Linda me kua ni katona na ca e cakava na tacina? E vakasamataka vakatitobu na yavu vakaivolatabu me veivosoti kina. (Same 130:3, 4) E uqeti koya sara ga na nona kila ni na veivosoti wale ga o Jiova ke da veivosoti. (Efeso 4:32–5:2) Ni vakasamataka na tikina qori, e kaya: “E vaka ga e vosa tiko vei au o Jiova.”\nToso na gauna, sa seavu na cudru nei Linda. E yalorawarawa me vosota na tacina, rau sa veitokani dredre. E tomana tiko ga nona qaravi Jiova. Nanuma tiko, e via vukei iko tale ga o Jiova mo cakava qori.\n“Au rarawa vakalevu ena gauna au biuta kina na dina,” e kaya o Marie. “Ia e uqeti au na ivola na Toro Voleka Vei Jiova ni rui vinaka qai yalololoma o koya. Niu wilika, au sa qai lomani koya tale.” E vakamacalataki ena wase 26 kei na 30 na vuna kei na sala e dau veivosoti kina o Jiova, meda vakatotomuria tale ga.\niMeli iMeli Rarawa—Nida “Didivaka e Dua na Ka”\niMeli iMeli Mo Lesu Vei Jiova


The Fiji Times » Lailai nodra i lavo maroroi ena FNPF\n28 November, 2018, 11:21 am\nNA vuna levu duadua e lailai tiko kina na nodra i lavo maroroi na tamata cakacaka e na Fiji National Provident Fund (FNPF), e vu tikoga mai na lailai ni kedra i sau.\nE vakadeitaka mai na i tukutuku oqori na i liuliu se CEO, o Jaoji Koroi e na Moniti.\nE kaya o Koroi ni vakadidike e ratou vakayacora, e vakaraitaki mai kina ni 29 na pasede, mai na 429,936 na lewena, e levu e lailai mai na $10,000 na nodra i lavo musiki e na gauna oqo.\nDua talega na ka e vakaraitaka o Koroi ni vu tiko ni lailai ni lavo maroroi, o ya ni sa rui levu na nodra kerei lavo (withdraw) na lewena.\nTomana talega o Koroi ni vuqa sara na i taukei ni cakacaka e na noda vanua, era saumi ira tiko na nodra tamata cakacaka e na i lavo lailai walega, ka vakavuna tiko na kena lailai na nodra i lavo maroroi, ka musuka tiko mai oi taukei ni cakacaka.\nKuria o Koroi ni mai vei ira na lewe 57,000 na lewena ka ra sa sivita na yabaki 50, e dodonu me ra sa vulica rawa e dua na i walewale ni maroroi lavo, me rawa ni tauri ira tiko e na vo ni 5 na yabaki ka sa tu oqo e matadra.\nE dua tale na ka me ra kila vinaka tiko na sa sivita na yabaki 50 ni dodonu me ra sa tugana lo tiko e lomadra se me ra na vakayagataka vakacava na nodra i lavo e na gauna era sa yabaki 55 kina.\nIa, mai na yasana e na baqe, e kaya o Koroi ni ra sa vakauqeti ira tiko na vakarau vakacegu me ra saga me ra vakacuruma vakalevu na nodra i lavo, ka me ra qai la’ki vakayagataka tu yani e na gauna ni nodra vakacagicagi.\nE kaya o Jaoji ni dua na i tuvatuva e ratou sa vakarautaka tiko oqo na baqe, sa i koya na kena wasei laivi tiko e 70 na pasede na kedrai sau na tamatama cakacaka, ka lailai mai na $10,000, ka me ra na qai taura umauma ni sa ra yacova yani na yabaki 55.\n“Kenai balebale o ya ni rawa ni ra na tatara tiko mai na loma ni 30 na pasede, me vakayagataki ki na vuli, na tara ni vale, na somate kei na vuqa tale na leqa tubukoso.\n“Keitou sa vuli mai na gauna e liu, e na nodra vakayagataka ga vakalialia na tamata cakacaka , lewe ni i lavo maroroi na nodra i lavo, ka ra nanuma ni ra tatara tiko e na dua na baqe ga sa rawa,” kaya o Koroi.\nNa veika kece e volai koto oqori e cake e cauraka tiko ko Koroi mai na Vualiku, e na dua na nodra soqo na lewe ni vanua era vakacuruilavo tiko e na FNPF, ka a vakayacori kina e na Vakarauwai sa oti.


'Mo kakua ni sauma na ca, se yaloca vei ira na luvedra na kai nomu, ia mo lomana na kai nomu me vaka na nomu lomani iko: Oi Au o Jiova. Vunau Ni Soro 19:18\nVei ira na dauyalololoma, o ni na vakaraitaka na Nomuni yalololoma; vei ira na sega cala, o na vakaraitaka na Nomuni sega ni cala; Same 18:25\nO Ni sa rui vinaka Jiova, ka rawarawa ni veivosoti, sa rui levu na Nomuni yalololoma kivei ira kecega sa kaci yani vei Kemuni. Same 86:5\nMe vaka mai nai cabecabe ki nai dromudromu sa vaka kina, na Nona vakayawataka na noda caka cala mai vei keda. Same 103:12\nMe kua ni yali vei iko na yalololoma kei na dina, mo vakaisalusalu kina, vola sara ki na vu ni yalomu, O na qai kunea na veitokoni kei na rogo vinaka, ena mata ni Kalou kei ira talega na tamata. Vakaibalebale 3:3,4\n"Oi au, io, oi au ga, au sa bokoca na nomu talaidredre me sa vukuqu duaduaga, au na sega ni nanuma tale tiko na nomui valavala ca. Aisea 43:25\nSa kalouvinaka o ira sa dauyalololoma, ni ra na lomani. Maciu 5:7\n"Na Tamamudou vakalomalagi ena vosoti kemudou kevaka dou vosoti ira sa caka cala vei kemudou. Ia kevaka mo dou sega ni vosoti ira sa caka cala vei kemudou, ena sega talega ni vosota na nomudou caka cala na Tamamudou. Maciu 6:14,15\nSa qai lako mai vua o Pita ka tukuna, "Turaga, me vaka vica mada na nonai valavala ca vei au na taciqu, me'u vosoti koya tiko? Me vakavitu beka?" Sa tukuna vua o Jisu, Au sega ni tukuna vei iko me vakavitu, ia me vakavitusagavulutaki na vitu. Maciu 18:21,22\nEna cakava talega vakakina vei kemudou na Tamaqu vakalomalagi, kevaka e dua vei kemudou, mai na vuniyalomudou, e sega ni vosota na tacimudou sa cala vei kemudou. Maciu 18:35\n"Ni dou sa tucake ka masu, ke dua e caka cala veikemudou dou vosoti koya, me vaka na nona vosota nomudou caka cala na Tamamudou mai lomalagi. Marika 11:25\n"Kakua ni dou lelewa, ena sega kina ni dou lewai. Dou kakua ni veibetaki, dou na sega kina ni beitaki. Dou dau veiciqomi, dou na ciqomi talega kina. Luke 6:37\nSa qai tukuna o Jisu, "Tamaqu, ni vosoti ira, ni ra sa sega ni kila na ka era sa kitaka." A ra sa vakawiri madigitaka na nodra vota na nonai sulu. Luke 23:34\nSa sega e dua na noqu Turaga," Sa sauma mai na yalewa, "Oi au talega sa sega ni beitaki iko; lako, kua ga ni valavala ca tale." Joni 8:11\nMo dou dau veilomani vakaiemudou, ena yalo e savasava, ka dou veivosoti vakaikemudou, ni sa vosoti kemudou oti na Kalou ena vuku i Karisito. Efeso 4:32\nDou veivuke ni colata nomudou i colacola, dou veivosoti vakai kemudou, ke dua na ka cala e beitaki kina e dua vei kemudou; ni sa vosoti kemudou oti o Karisito, e dodonu mo dou dau veivosoti. Kolosa 3:13\n"Au na yalololoma ki na nodra tawadodonu kei na nodra i valavala ca kei na nodra caka ca kecega, Au na sega ni via nanuma tale." Iperiu 8:12\nMe rai tiko vakadodonu na tamata, de dua e bale mai na loloma ni Kalou, de dua talega e kabiti koya na waka tu ni yaloca sa vakasucuma mai na leqa ka sa veivakacalai dina; Iperiu 12:15\nKevaka eda sa vakatusa na noda i valavala ca, sa yalodina ka yalododonu o Koya me vosota ka bokoca na noda i valavala ca, ka vakasavasavataki keda mai na ka kecega sa sega ni dodonu. 1 Joni 1:9


Vukei Ira me ra Dau Ta iCake - Mai Vei Peresitedi Henry B. Eyring\nOkotova 2012 | Vukei Ira me ra Dau Ta iCake\nVukei Ira me ra Dau Ta iCake\niMatai ni Daunivakasala ena Mataveiliutaki Taumada\nEna nomu veituberi, ena rawa kina vei ira o liutaka me ra raica, vinakata, ka vakabauta ni rawa ni ra yacova na ivakatagedegede cecere duadua ni nodra veiqaravi ena matanitu ni Kalou.\nAu vakavinavinakataka vakalevu na madigi meu mai tiko ena soqoni cecere ni matabete oqo, ka mai rogoca na veivakavuvuli kei na ivakadinadina vakasakiti. E vakavuna meu nanuma lesu na veika au sa sotava oti. E voleka ni veika kece au sa qarava rawa ena noqu itutu vakamatabete e baleta ni o ira na tamata era kilai au, era raica na veika e tu vei au kau a sega ni raica vakaiau.\nNiu a se tama gone, au a masuta meu kila na veika era rawa ni cau kina na luvequ ena matanitu ni Turaga. Me baleti iratou na gonetagane, au kila ni rawa ni donumaki iratou na veimadigi eso ni matabete. O iratou na yalewa, au kila ni ratou na veiqaravi ena nodratou matataka na Turaga. Era na cakava kece tiko na Nona cakacaka. Au kila ni ratou tamata yadua, ka na solia vakakina na Turaga vei iratou yadua e dua na isolisoli me ra vakayagataka ena nodra veiqaravi ena vukuna.\nAu na sega ni rawa ni tukuna vei kemuni yadua na tama kei na iliuliu yadua ni itabagone na matailalai ni veika vinaka duadua mo cakava. Ia e rawa niu yalataka vei iko ni ko na vakalougatataki ira me vukei ira me ra kila na isolisoli vakayalo era a sucu vata mai. Era duidui na tamata kece ka duidui na cau e rawa ni ra cakava. E sega ni dua e sagai me druka. Ni o vakasaqara na ivakatakila mo raica kina na isolisoli ka raica na Kalou vei ira o liutaka tiko ena matabete—vakauasivi vei ira na gone—o na vakalougatataki mo laveta cake na ivakarau ni nodra rai ki na veiqaravi e rawa ni ra cakava. Ena nomu veituberi, ena rawa kina vei ira o liutaka me ra raica, vinakata, ka vakabauta ni rawa ni ra yacova na ivakatagedegede cecere duadua ni nodra veiqaravi ena matanitu ni Kalou.\nEna vukudratou na luvequ, au a masuta na ivakatakila meu kila kina na sala e rawa niu vukei iratou yadua kina me ratou vakarautaki iratou ena veimadigi duidui me ratou qarava kina na Kalou. Oti au qai tovolea meu vukei iratou me ratou raica, nuitaka, ka cakacakataka na vunilagi oqo. Au a ceuta e dua na papa me baleti iratou yadua na luvequ tagane ka dua na kena malanivosa mai na ivolanikalou me vakamacalataka na nona isolisoli talei kei na dua na iyaloyalo me matataka na isolisoli oqo. Ena ruku ni iyaloyalo kei na italanoa, au ceuta kina na nona siga ni papitaiso kei na siga e tabaki kina ki na veitutu ni matabete, ka makataki na kena balavu ena tikinisiga ni veigauna yadua oqori.\nAu na vakamacalataka na papa au a ceuta me baleti iratou yadua na luvequ tagane me vukei koya me raica na nona isolisoli vakayalo kei na veika e rawa ni cau kina ena cakacaka ni Turaga. E rawa ni o vakauqeti mo raica ka kila, me vakataki au, na veisolisoli yadua kei na veimadigi duidui me baleti ira yadua na itabagone o dau lomana ka liutaka.\nNi yaco me dikoni na luvequ tagane qase duadua ka dua na Eagle Scout, a votu mai noqu vakasama e dua na iyaloyalo ni ikeli niu vakasamataki koya kei na nona veisiga ni mataka. Keitou a vakaitikotiko kina mai Idaho volekata na boto ni ulunivanua na South Teton, na vanua keirau dau taubaletaka vata ka sarava kina na nodra vakatubutubu cake na ikeli. Na iyaloyalo oqori ena noqu vakasama e kauta mai na vakanananu ni vosa nei Aisea:\n“Sa dau solia na kaukauwa vei ira era sa malumalumu; ia ena vakalevutaka na kaukauwa vei ira era sa sega ni gumatua rawa.\n“Io era na malumalumu ka oca ga na cauravou, a ra na bale sara na tamata bula:\n“Ia ko ira era sa waraki Jiova era na vakaukauwataki tale; era na cabe cake me vaka era vakatabana vakaikeli; era na cici ka sega ni oca; era na lako tu ka sega ni malumalumu mai.”1\nIa na ka dina, keirau sa tarova na neirau dau kabata na ruku ni ulunivanua na South Teton kei na luvequ tagane qase duadua baleta ni sa oca o na luvequ. E vinakata me sa rauta. E kaya o koya, “Au na dau lomabibi tu beka ena veigauna baleta ni daru a sega ni yaco rawa ki cake? Ta, lako ga o iko—au sega ni vinakata mo yalorarawa.”\nAu qai sauma, “Au na sega vakadua ni yalorarawa, ka o na sega vakadua ni lomabibi. Daru na dau nanuma tu ni daru a kaba vata mai ki ke.” Ena dela ni nona papa ni kena balavu, au a ceuta kina e dua na ikeli kei na vosaceuti “Ena Taba ni Ikeli.”\nEna veiyabaki e muri, a vakatubutubu vakalevu cake sara na luvequ vakadaukaulotu mai na kena au nanuma e rawa ni rawata ena yalonuinui. Ena veibolebole ena buturara ni kaulotu, eso na ka a sotava e vaka me sivia sara na veika e rawa ni yacova. Ena vukuna na gonetagane o laveta, ena vaka beka, na veika a sotava na luvequ, a laveti koya cake sara na Turaga ena vunautaki ni kosipeli ena dua na vosa dredre kau a sega ni vakabauta ni na rawata. Kevaka mo na tovolea vua e dua ga na cauravou e rawa me vakila na nona itavi ni matabete, au yalataka vei iko ni na tukuna vei iko na Turaga na levu ni ka o gadreva. Ena tu beka vua na gonetagane oqori na veika e sivia sara na veika ena vakatakila vei iko na Turaga. Vukei koya me dau ta icake.\nE dau mamadua beka na gonetagane o via vakayaloqaqataka tiko ka na sega kina ni rawa me dua na italai qaqa vakamatabete. E dua tale na luvequ tagane e dau mamadua vakalevu ni se gonetagane lailai ka sega mada ga ni rawa ni curuma e dua na sitoa ka vosa vua na vunivola. Sa rui dau rere vakalevu. Kau lomaleqataka ena noqu masulaka na nona veisiga ni mataka ena matabete. Au vakasamataki koya ni sa na tu ena buturara ni kaulotu—oya e sega ni rogorogo vinaka. Au a dusimaki ki na dua na ivolanikalou e Na Vosa Vakaibalebale: “Era dro ko ira na tamata ca ni sa sega e dua sa vakasava: ia ko ira na yalododonu era sa yaloqaqa me vaka na laioni.”2\nAu ceuta na “Yaloqaqa me vaka na Laioni” ena nona papa, ena ruku ni droini ni dua na ulu ni laione e kaila tu. Ena nona kaulotu kei na veiyabaki tarava, a rawata vinaka na vakanuinui ena noqu ceuceu. Na luvequ tagane ka dau mamadua ena dua na gauna sa vunautaka na kosipeli ena yalodina ka sotava na veika rerevaki ena yaloqaqa. A vakalevulevui ena nona itavi me matataka na Turaga.\nE rawa ni yaco oqori ena vukuna na cauravou o tubera tiko. O na gadreva mo tara cake na nona vakabauta me rawa ni veisautaki koya na Turaga me dua na italai yaloqaqa cake mai na gonetagane mamadua o raica tiko ena gauna oqo.\nEda kila ni dau vakayaloqaqataki ira na Nona italai na Turaga. Na gonetagane o Josefa ka a raica na Kalou na Tamada kei na Luvena, o Jisu Karisito, ena dua na veikau, a veisautaki me dua na tuwawa vakayalo. A raica oqori o Parley P. Pratt ena gauna e vosataki ira kina na yadra dauveivakasewasewani era a vesuki koya tu na Parofita o Josefa Simici. E vola kina o Elder Pratt:\n“Vakasauri na nona tu e yavana, ka vosa ena domo ni kurukuruku, se vaka na kaila ni laione, ka kaya, ena kena vinaka duadua au rawa ni nanuma, na veivosa oqo:\n“‘DOU TIKO LO, na tevoro mai eli. Ena yaca i Jisu Karisito au sa vunauci kemudou, ka vakaroti kemudou mo dou galu; au na sega ni bulataka e dua tale na miniti ka rogoca na mataqali vosa vaqori. Dou muduka sara na veivosaki vaqori, de na dua vei kemudou se o au ena mate SARA GA QO!’”\nNa mataqali gauna vaqori, a vola kina o Elder Pratt, “Au se qai bau raica vakadua, na bula dokai ka vakaturaga ni tucake tu ena ivesu sinucodo ena bogilevututu, ena dua na valeniveivesu ena dua na koro tawakilai mai Missouri.”3\nEna solia na Turaga vei ira na Nona italai buladodonu na madigi me ra yaloqaqa kina me vaka na laione, ni ra vosa ena Yacana ka ra ivakadinadina bula ena Nona matabete.\nE dua tale na luvequ tagane, ni se gonetagane mada ga, era dau lewe levu na nona itokani era dau vinakata me ra tiko vata kei koya. E dau rawarawa na nona semati vei ira na tamata. Niu masu ka tovolea meu raica na nona cau ena matanitu ni Kalou, au vakila ni na tu vua na kaukauwa me dreti ira vata na tamata ena loloma kei na yalovata.\nOqori e kauti au ki na itukutuku ena Vunau kei na Veiyalayalati ka vakamacalataka na nodra sasaga na italatala qase ni matabete mera tarai Saioni cake mai Missouri ki na nodra vakacaucau na agilosi ka raica na nodra sasaga kei na cau. A gadrevi kina na solibula e cecere. E kaya na ivakatakila ena Vunau kei na Veiyalayalati, “Ia dou sa kalougata koi kemudou, ni sa volai mai lomalagi na nomudou itukutuku me ra dikeva na agilosi; io era sa rekitaki kemudou ka sa bokoci na nomudou ivalavala ca.”4\nEna nona papa ni balavu na luvequ tagane, au ceuta kina “Era sa Rekitaki Kemudou na Agilosi.”\nNa nona qaqa cecere na luvequ tagane oqo me dau sokomuni ira ka vakauqeti ira na tamata a curu sivita yani na gauna ni nona biuvuli. E a tuvalaka na veitaviqaravi ni iteki ena nona cakacaka vata kei ira na nona itokani matabete, ka vakavuna vei ira na itabagone ena vanua e tiko kina mera dau vakabauta, dau vosota ka yaloqaqa ena veika dredre era donumaka. Ena nona tāra na vakabauta vei ira na cauravou kei na goneyalewa, a vukea na kena tarai na veiwasewase lalai kei Saioni ena loma ni veikoro lelevu e Amerika. Ena ceuceu, au biuta kina na agilosi era uvu biukila, e sega beka ni vaka na kena icakacaka dina sara, ia e a rawarawa cake beka me ceuti e dua na biukila mai na kaila.\nEra reki na agilosi ni ra tarai Saioni cake na iliuliu ni matabete e vuravura taucoko ena nodra veitabanalevu, iteki, kei na tabana ni kaulotu. Ka ra na reki ena vukudra na cauravou kei na goneyalewa o ni vukea me ra tarai Saioni ena vanua cava ga era tu kina kei na ituvaki ni bula cava ga era donumaka. Na Saioni sai koya na vuadra na tamata era vauci ena veiyalayalati kei na loloma. Au sureti kemuni mo ni vukei ira na nomuni itabagone me ra curu kina.\nEna vukuna e dua na luvequ, au a vakauqeti meu ceuta e dua na matanisiga—oqori, na matanisiga mai lomalagi—kei na malanivosa mai na Nona Masu ni Vakatakekere na iVakabula: “Sai Koya Oqo na Bula Tawamudu.” Ni sa voleka ni mai cava na nona veiqaravi vakalotu ena vuravura oqo, a masuta na Tamana na iVakabula:\n“Sai koya oqo na bula tawamudu, me ra kilai kemuni na Kalou dina duadua ga, kei Jisu Karisito, ko koya ko ni a tala mai.\n“Au sa vakarokorokotaki kemuni e vuravura: niu sa vakaotia na cakacaka ko ni a solia mai vei au meu kitaka.”5\nSa vakayacora na luvequ tagane na veiqaravi vakamatabete ena loma ni tolu na vanua lelevu ia e bibi duadua ena loma ni nona vale vei ira na nona matavuvale. E tāra cake na nona bula wavoliti iratou. E cakacaka voleka toka ga ki vale, ka vakavuqa na nona dau laki vakasigalevu vata kei na watina kei ira na luvena gone sobu. Eratou vakaitikotiko voleka sara na nona matavuvale vei keirau kei Sisita Eyring. Eratou dau qarauna na neirau lomanibai me vaka ga e nodratou. Na luvequ tagane oqo e sega walega ni bula tiko me rawata na bula tawamudu ia e bula me ra wavoliti koya talega me tawamudu na nona matavuvale ka sa vakasoqoni ira wavokiti koya tiko.\nNa bula tawamudu sai koya na bulataki ni duavata, ena matavuvale, vata kei na Tamana, na Luvena, kei na Yalo Tabu. Ena rawa duadua ga na bula tawamudu mai na idola ni matabete ni Kalou, ka ra a vakalesui mai vua na Parofita o Josefa Simici. Nomu taura toka na takete tawamudu oqori e matadra na itabagone o liutaka sa tautauvata ga na kena cecere kei na isolisoli e rawa ni ko solia vei ira. Mo na cakava taumada ena nomu ivakaraitaki ena nomu matavuvale. Ena sega beka ni vakamatavuvale tiko ena Lotu o ira o liutaka tiko, ia au bolei kemuni mo ni vukei ira me ra vakila ka gadreva na loloma ena yasa ruarua ni ilati.\nNa papa ni balavu au vakamacalataka tiko e dua ga na sala me ra vukei kina na itabagone me ra raica na veika vakasakiti e raica vei ira na Kalou kei na nodra veisiga ni mataka kei na veiqaravi duatani sa vakarautaki me ra solia. Ena vukei iko o Koya mo raica na ivakarau e rawa ni o cakava kina vei ira na luvemu kei ira tale eso na itabagone o liutaka. Ia ni o vakasaqara ena yalomasumasu mo raica na veisiga sa bera mai oqo ena vukumu, ka qai tukuna vei ira na itabagone vakayadua, ena yaco mo kila ni Kalou e lomani ira yadua na Luvena me vaka ni ra tamata ka raica vei ira yadua na veisolisoli cecere ka duidui.\nMe vaka e dua na tama au a vakalougatataki meu raica na veisiga ni mataka cecere ena matanitu ni Kalou ena vukudra na luvequ yalewa ka vakakina o ira na luvequ tagane. Niu vakasaqara na veituberi ena yalomasumasu, a vakaraitaki vei au e dua na sala meu vukei ira kina na luvequ yalewa mera raica ka kila na veivakabauti ni Kalou ena vukudra ni ra italai ka rawa ni ra tara na Nona matanitu.\nNi ra se gone na luvequ yalewa, au raica ni rawa ni keimami vukei ira eso me ra vakila na nodra loloma ko ira era sa tu ena daku ni ilati, ena veitabatamata kece sara. Au kila ni loloma oqori e yaco mai ena veiqaravi ka vakauqeta na inuinui ni bula tawamudu.\nKeitou mani ceuta eso na papa ni madrai ka keitou biuta kina e dua na ibuli madrai vavi e vale ka keitou lako vata ka veisoliyaka na neitou isolisoli vei ira na yada, dawai, kei na veimatavuvale. Na itukutuku au ceuta ena papa ni madrai yadua oqori e vaqo, “J’aime et J’espere,” Vakavaranise ni “Au loloma ka nuitaka.” Na ivakadinadina ni nodra iloloma vakayalo e kune sega walega ena papa au ceuta ia e qai matata cake ni keitou sa veisoliyaka yani vei ira era gadreva, ka ra sotava tu na mosi se na lolosi, na veivakadeitaki ni nona iloloma na iVakabula kei na Nona Veisorovaki e rawa ni vakavurea na ramase uasivi sara ni inuinui. Oqo na bula tawamudu vei ira na luvequ yalewa kei keitou yadua.\nEso beka era na vakasamataka, “Baraca Eyring, o kaya tiko beka ni dodonu meu vulica meu dau ceuceu?” Na kena isau e sega. Au a vulica ga na ceuceu ena nona veivuke e dua na qasenivuli ka kenadau, o Elder Boyd K. Packer ena gauna oya. Na maqosa lailai au bau rawata e vu mai na nona isolisoli cecere vakadauceuceu kei na nona dauvosota vaqasenivuli. Na mataqali dauveituberi vakataki Peresitedi Packer e rawa ga ni soli mai lomalagi. Ia e levu tu na sala e rawa ni o bulia kina na yalona e dua na gone ka sega kina na ceu papa kau se ivakarau ni balavu me baleti ira.\nMe vakaoqo, na tekenoloji vovou ni veitaratara sa rawa kina ni wasei na itukutuku eso ni vakabauta kei na inuinui me kosova na veimaile e tawasei keda, walega oqo ka na lailai se sega ni saumi. Dau vukei au na watiqu ena ka oqo. Keirau tekivu ena neirau veitalanoa ena talevoni kei ira na makubui keirau kei na luvei keirau e rawa ni keirau veitaratara kaya. Keirau dau kerei ira me ra wasea mai na italanoa eso ni nodra rawa-ka yadua kei na veiqaravi era vakayacora. Keirau dau sureti ira talega me ra vakau itaba mai ni veicakacaka oqori. Keirau dau vakayagataka na itaba eso oqori me ivakaraitaki ni vica na parakaravu itukutuku. Keirau dau soqona e dua se rua na tikina mai na iVola i Momani. Erau na sega beka ni taleitaka sara o Nifai kei Momani na ivakatagedegede vakayalo ni neirau itukutuku se na lailai ni cakacaka e caka me rawa kina na ka keirau vakatoka me “iVolaniveisiga ni Matavuvale: Na Peleti Lalai.” Ia keirau sa vakalougatataki kei Sisita Eyring ena sasaga oya. Keirau vakila na veivakauqeti ena neirau digitaka na malanivosa ni ivolanikalou kei na itukutuku leleka ni ivakadinadina keirau vola. Ka keirau raica na kena ivakadinadina ena nodra bula ena kena vagolei na yalodra vei keirau ka vakakina vua na iVakabula kei lomalagi.\nEra tu tale eso na sala me da dolele yani kina, o ni sa cakava tiko e vuqa. Na nomuni itovo ni masu vakamatavuvale kei na wili ivolanikalou ena vakavuna e vuqa na balolo ni vakanananu kei na veisau lelevu ni yalo mai na kena o ni vakila tiko ena gauna oqo. Na itaviqaravi vakayago sara mada ga, me vaka na lako ki na dua na qito se sara iyaloyalo, e rawa ni bulia na yalona e dua na gone. E sega ni ka bibi na itaviqaravi, ia na veika eda vakila ena gauna e caka tiko kina. Au sa raica rawa e dua na vakatovotovo vinaka me kilai kina na itaviqaravi ka rawa ni vakavuna na veisau ena nona bula e dua na itabagone. Oya me ra vakatura e dua na itaviqaravi era dau taleitaka ka ra vakila ni yaco mai me vaka ni isolisoli va-Kalou. Au kila mai na veika au sa sotava ni rawa oqori.\nEna gauna au dikoni kina niu yabaki 12, au a vakaitikotiko mai New Jersey, 50 na maile (80 km) mai na siti o New York. Au tadra niu a dua na dau qito veitavi kilai levu. A vakadonuya o tamaqu me kauti au ki na dua na qito ka vakayacori ena rara makawa dau talanoataki na Yankee Stadium ena Bronx. Au se rawa ni raica toka ga na cawi ni itavi ena nona tavia o Joe DiMaggio e dua na wavoki vakadua ka tau mai ki na loma ni valenisarasara keirau dabe veitikivi toka kina kei tamaqu, na gauna duadua ga keirau bau lako vata kina ki na dua na qito levu ni veitavi.\nIa e dua tale na siga vata kei tamaqu a veisautaka vakadua na noqu bula. A kauti au mai New Jersey ki na nona vale e dua na peteriaki tabaki e Salt Lake City. Au se bera vakadua ni raica na tamata oya. A biuti au ga e matanikatuba o tamaqu. A kauti au na peteriaki ki na dua na idabedabe, biuta na ligana e uluqu, ka cavuta e dua na veivakalougatataki me vaka na isolisoli mai vua na Kalou ka okati kina na kena tukuni na gagadre cecere ni yaloqu.\nE kaya ni o au e dua vei ira ka a tukuni kina, “Sa kalougata ko ira sa dautataro.”6 Sa dua na ka na noqu kurabui ni rawa ni kila e dua na vulagi uasivi sara na yaloqu kau mani dolava na mataqu meu raica na rumu e yaco tiko kina na cakamana oqo. Na veivakalougatataki oqori ni veika au rawa ni cakava sa bulia na noqu bula, na noqu vakawati, kei na noqu veiqaravi vakamatabete.\nMai na veika oqori kei na veika e tarava mai, au rawa ni vakadinadinataka, “Raica sa sega ni rawata na isolisoli kecega na tamata yadua, ia sa vuqa na isolisoli, ka sa soli vei ira na tamata yadua me vaka sa lewa na Yalo ni Kalou.”7\nEna nona vakatakila vei au na Turaga e dua na isolisoli, sa rawa kina vei au meu kila ka vakavakarau ki na madigi eso meu vakayagataka ena nodra vakalougatataki o ira au dau lomana ka qarava.\nE kila na Turaga na noda isolisoli. Na noqu bolebole vei iko kei au sai koya me da masuta me da kila na isolisoli e soli vei keda, me da kila na ivakarau me da vakatorocaketaka kina, ka kila na madigi sa vakarautaka vei keda na Kalou me da qaravi ira kina na tani. Ia me kena ilutua, au masuta mo ni na vakauqeti mo ni vukei ira tale eso me ra kila na nodra isolisoli digitaki ni veiqaravi mai vua na Kalou.\nAu yalataka vei kemuni ni kevaka o ni kerea, o ni na vakalougatataki mo ni vukea ka laveti ira tale eso ki na ivakatagedegede cecere ni nodra veiqaravi vei ira era liutaka ka lomana. Au vakadinadinataka vei kemuni ni bula tiko na Kalou, ni Karisito o Jisu, oqo na matabete ni Kalou, eda taura tu, ka sa vakarautaki keda na Kalou ena veisolisoli digitaki me da qaravi Koya me sivia na noda inuinui talei duadua. Ena yaca i Jisu Karisito, emeni.\nRaici Ira na Tani ena Vanua e Rawa ni ra Yaco Kina\nNa Vosa Vakaibalebale 28:1.\nVunau kei na Veiyalayalati 62:3.\nVunau kei na Veiyalayalati 46:11.\n“O Koya sa Vinakati Ira, sa Vinakati Au”